
Uecw6i£.. 


„Plângem pentru a uda florile 
pe eare le-am sădit în sufletele 
noastre..." 


YA 
Dea 
~ ijletuùl acelei mame se sufoca, 


clătinându-şi trupul pe holul spitalului. Propria 
fiinţă se stingea cu fiecare lacrimă vărsată, 
dar în acea dimineaţă de septembrie, atunci 
când ceasul a bătut ora 00:00, inima copilului 
ei, a bătut din nou. 

Aş minţi să spun că atunci când vorbesc despre 
trecutul meu, zâmbesc, când de fapt îmi aduce 
lacrimi. Am 15 ani, îmi îmbrăţişez mama şi o întreb, 
neştiind că răspunsul ei avea să mă facă să 
izbucnesc în lacrimi: 

- Mamă, trecutul tău a fost frumos? 

- Trecutul meu, draga mea Marina, a însemnat 
„lupta pentru sufletul tău”, am luptat ca tu să ai 
parte doar de soare în viaţa ta, dar, îmi pare rău că 
şi acum ţi-e greu şi suferi. 

Era o după-amiază de vară caldă, care avea să- 
mi aducă fericirea. 28.08.2000, ora 13:00, atunci 
când am ţipat în gura mare: „Am născut două 
corpuri c-un singur suflet, două suflete 
gemene, ce vor respira, creşte şi vor trăi o 
viață, împreună”. Dar, crede-mă, nu ştiam ce 
urma să mi se întâmple pe 3 septembrie, ceea ce 
mi-a sufocat sufletul de durere. Umblam ca nebuna 

pe holul spitalului şi ţipam, te văzusem că respirai 
din ce 

în ce mai greu, şi-mi era teamă să nu te pierd, îți 
dă- ruisem sufletul meu şi ţi-am dăruit al meu chip 
blând, dacă te pierdeam pe tine, îmi pierdeam 
sufletul. Era noapte, iar de gardă nu era nimeni, l- 
am sunat pe unchiul tău Alexandru şi te-am dus cu 
maşina la spitalul de urgenţă „Mama şi copilul” din 
Chişinău, unde, din fericire, am găsit un medic care 
ţi-a salvat viaţa, pui de om! Crede-mă, erai într-o 
cameră sumbră, unde eu nu puteam să ajung la 
lumină şi să stopez întunericul, salvându-te pe tine. 
Multe nopţi albe am stat la căpătâiul tău. Până şi 
plânsul tău, mă calma, deşi mă durea. Am stat cu 
tine o săptămână acolo şi în ultima seară am tras o 
sperietură ce mi-a marcat viaţa. Hrănindu- te cu 
lapte, te-ai oprit şi pentru câteva secunde nu ai 
respirat, ţi s-a oprit inima. Dar, te-am salvat, aşa 
cum stăteai în braţele mele, ţi s-au dat câteva 
medicamente care-au făcut să-ţi revii. Mă vezi 
fericită? Nu pot fi. Ai partea dreaptă paralizată şi 
suferi, plângi şi te doare. Dar eu îţi promit, sufletul 
meu, că am să lupt pentru tine până în ultima 
secundă a vieţii mele. Sunt gata să- ţi ofer 
dragostea necondiționată până la ultima petală. 
Trecutul tău e aproape acelaşi ca şi acum, doar că 
noi suntem mai puternice. 

Efectiv mi se înmoaie picioarele şi nu mai am 
cum să scot niciun cuvânt. Plâng. Atunci eram un 
prunc de 1,300 gr. şi în acele momente, mi-am dat 
seama că numele mamei mele era nu doar frumos, 
dar şi cel pe care îl rostesc cu mândrie - Victoria, ai 
câştigat o victorie cu viaţa şi ai devenit omul căruia 
îi datorez respectul şi aprecierea mea. Ştii ce mă 
bucură? Că sufletul meu geamăn - lana, e sănătoasă 


şi datorită ei trăiesc, trăiesc prin ea. Tu, mamă, ştii 

cât chin îndur, dar va fi bine, acum, îmi continuu 
drumul vieţii, ce o să mă orienteze, peste puţin 
timp, spre destinaţia locului care-mi va aduce 
fericirea - ACASĂ. Mereu am luptat pentru fiecare 
fărâmă de dragoste, dar mereu am primit lecţii 
usturătoare. Parcă sunt singura dintre pământeni pe 
care viaţa vrea să o înveţe tot ce se poate şti despre 
durere: durere fizică şi sufletească. 

E o dimineaţă de toamnă rece, dar împlinită. 
Adun pe buze fraze. Fraze pe care acum le voi rosti 
sufletului meu. Vreau să-l scot din amorţire. Sunt în 
spital cu mama. Mă apropii de geam şi încep să 
vorbesc cu sufletul meu. Nu ne-am vorbit de ceva 
timp. A suferit în linişte şi acum mi-a dat semn că 
este aici: mic şi plăpând. A aşteptat să mă întorc cu 
privirea spre el. A simţit că pendulez ca o pană în 
bătaia vântului. Respir uşurată pentru câteva minute 
şi încep să-i spun: 

„Vreau să te iau în palme şi să te mângâăi. 
Vreau să alerg, să stau cu picioarele goale pe 
pământ, să dansez, să cânt şi să mă bucur de 
tot ce-i viu şi frumos. Vreau să vorbesc despre 
ceea ce simt pentru a înţelege nevoile tale. 
Nu-mi place deloc aici. Nu-mi place cum se 
comportă cei de la cantină cu mama. Ne dau în 
fiecare după-amiază supă şi doar o bucată de 
pâine integrală, când ar fi trebuit să ne dea 
două, mănâncă şi mama, nu doar eu. Dar eu o 
rup întotdeauna în două şi o împart ca să ne 

ajungă la amândouă. 

Pe acest hol lung, oamenii suspină. Eu 
plâng în fiecare seară cu capul în pernă. Mă 
doare tot: şi oasele, şi inima. Vreau să plec cât 
mai curând de aici, aici nimic nu are culoare, 
aici te doboară boala şi devii o piatră, un bob 
de cafea amară, ca şi mine, de altfel. Dar, spu- 
ne-mi, ce eşti tu, suflete, dincolo de cuvinte? 
Cum poți să treci pe lângă moarte când stai 
chiar în faţa ei? Te rog, rămâi cu mine, rămâi 
de bunăvoie. Acum râd şi mă înalt. Eu sunt 
suflet. Eu sunt tu. Tu mă faci să surâd. Surâs 
care dispare după câteva vorbe şi o lacrimă se 
adună la colţul ochiului meu”. 

Destinul mi s-a rescris în urma paşilor mei. Ceva 
mă opreşte şi acest ceva este spitalul. Aerul închis, 
îmbâcsit cu miasme de medicamente şi boală, 
descrie mai bine decât cuvintele durerea mea. 
Realizez că ceea ce i-am şoptit sufletului meu, se va 
realiza, dar peste mult timp, acum sufletul mi s-a 
retras în colţul lui şi tace. Mă îndepărtez de geam cu 
lacrimi în ochi, îmbră- ţişând-o pe mama şi 
instantaneu simt cum liniştea din nou se simte la ea 
acasă. E prea cald şi bine în braţele ei, loc pentru 
lacrimi, suspine nu e. Un moment al nostru şi-al 
sufletelor noastre ce zâmbesc, visează şi cântă. în 
braţele ei sunt lumină, lumina ce inspiră, iar bătăile 
puternice ale inimii ei îmi reamintesc cel mai 
important adevăr, că TRĂIESC... leri acolo cu ea, azi 
aici sunt cu mine - plâng, retrăiesc amintiri şi-mi 
scriu dorul! 

Acum sunt tot aici, în spital, cu tine. Aici totul îmi 
pare lipsit de viaţă, chiar şi florile, cu toate că e 
primăvară. Acum nu mai au acelaşi miros, aceeaşi 
frumuseţe, acelaşi parfum. Dimineţile de martie le 
încep cu tine, în această cămăruţă, unde tristeţea se 
adânceşte peste sufletul meu. 

Noaptea mama mă veghează, dar îi aud sughiţul 
de la plâns, se sufocă, şi, Doamne, de-aş putea s-o 
fac să zâmbească, măcar pentru câteva clipe, şi am 
să fac asta, simțind alături de ea „bucuria de a trăi”. 
Chiar mâine am s-o fac, de ziua ei, 28 martie. 

Ora 5 dimineaţa. Razele soarelui s-au strecurat 
prin fereastra acelei cămăruţe. Mama aţipise, iar eu 
o privesc cu admiraţie şi sunt mândră că ea e mama 
mea. Nu pot face multe, iau o foaie de hârtie şi scriu 
o mică scrisoare. înşir cuvinte ce doar o mamă ca ea 
le merită: 

„Mamă, 

Primăvara mea a început mereu cu tine. 
Eşti trandafirul ce  l-aş mirosi în fiecare 
dimineaţă şi nu m-aş sătura de parfumul lui. îţi 
mulțumesc că m-ai învăţat că „viaţa e o 
virtute” şi doar cel care aşteaptă, e cu 
adevărat împlinit. Braţele tale îmi ocrotesc 
sufletul bolnav şi mă ajută să îmi afişez zilnic, 
în acest loc plin de suflete triste, un zâmbet 
sincer şi împlinit. Şi reuşeşti pentru că eşti 
aici, lângă mine. Dragă mamă, primăvara mea 
va începe întotdeauna frumos datorită ţie. TE 
IUBESC. 


Cu dragoste, fata ta!” 


M-am culcat şi am lăsat scrisoarea pe noptieră, 
iar mai târziu, am observat cum îşi şterge lacrima de 
pe obraz, după ce mi-a citit scrisoarea şi mi-a şoptit, 
tre- murându-i buzele şi trupul: 

- Eşti TOTUL. Acel „TOT” pe care nu-l voi părăsi 


niciodată”. 
J7-ăritme sufkt 


Flacăra din al meu suflet 
candid arde, nu s-a stins încă... 


'mi îngheaţă sufletul posac în propria-mi 
iarnă albă. La 15 ani simt cum totul din jur mă lasă 
rece şi mă întreb: ce anotimp mi-ar putea face 
sufletul să cânte şi să-mi cadă o lacrimă de fericire 
că încep un nou capitol sau va cădea, o lacrimă de 
tristeţe care-mi va face doar să-mi port trupul pe 
străzile care-mi vor părea atât de străine şi sufletul 
nu va mai fi nimic, doar scrum şi cenuşă, în care 
doar întunericul va dăinui în următorii ani, 
următoarele secole? 

Dar acum tac şi-mi las sufletul să ducă ultima 
luptă cu propria-mi viaţă, sper să fie ultima. 


10 februarie, 2015. E o dimineaţă atât de rece, 
atât de tristă. Mă plimb pe aleea din parc şi las ca 
fulgii de zăpadă să cadă peste chipul meu ce îşi 
doreşte să mai simtă şi să se cunoască. Emoţiile pe 

care le-am crescut şi protejat cândva, au devenit 
atât de sărace... 

Am totul, dar parcă nu mai am nimic. Dacă mă 
priveşti, dacă-mi analizezi trăsăturile feţei, vezi că 
ochii denotă atâta speranţă, şi aş vrea, aş vrea din 
răsputeri să plec, să mă caut, să mă găsesc, să 
respir şi să inspir cel mai frumos sentiment - 
Dragostea. Dar primesc un telefon de la tatăl meu, 
ce mi-a spulberat orice vis şi cred că mă prăbuşesc 
când îi aud glasul ce strigă să mă duc în acelaşi loc, 
acel loc de care mi-e frică, frica de a nu deveni doar 
o umbră în întuneric, ce nu va mai putea ieşi 
niciodată la lumină - SPITALUL. 

Fug, plâng şi mă clatin. Printre copaci, răpi şi îmi 
zgârii picioarele de la crengile copacilor pe care 
vântul le zgâlţâie cu putere. Dar nu mă interesează 
cum sunt, ce simt, cine sunt. Vreau să ajung la 
sufletul meu, ţip în gura mare: 

- Feriţi-vă, voi oameni, lăsaţi-mă să ajung în locul 
cel mai teribil în care sora mea plânge şi suspină. 

Oamenii mă privesc ciudat, dar îmi privesc chipul 
obosit şi cum rostesc cu jumătate de gură cuvinte, 
doar cuvinte ce dor, ce sfâşie, ce fărâmă. Ajung pe 
acel hol lung, unde speranţa pentru unii oameni nu 
mai există, doar moartea, ce le va opri chinul şi vor 
zace în mormânt, în linişte. Şi chiar de-ar vrea unii 
oameni să mai trăiască, boala îi răpeşte, poate prea 
devreme, fără a se mai putea bucura de această 
viaţă, deşi uneori prea dură, prea scurtă pentru a se 


EI A AI 


opri, atunci când vrei să mai simţi că trăieşti frumos 
măcar pentru câteva ore, măcar pentru ai mai 
vedea pe cei dragi care plâng împreună cu tine. Dar 
nu ai cum, te stingi în tăcere şi vezi ultima lumină a 
razelor ce-ţi mângâie chipul pentru ultima dată. O 
imagine ce mă ameţeşte şi aş vrea să o uit, şi fug 
spre tatăl meu ce mă aşteaptă la capătul acelui hol, 
cu braţele deschise şi lacrimi amare îi cad pe 
obrazul stâng. Mi se face inima cât un purice şi îl 
întreb cu disperare: 


12. 


Mariana 
Hajder 


- Unde e, tată? E bine? 

- Eîn sala de operaţie, dar nu te panica, va ieşi 
curând de acolo. 

- Ce-ai spus? Cum adică? Ce a păţit, ce se 
întâmplă? Te rog, nu-mi ascunde şi zi-mi. 

-  Apendicita i-o scoate, avea dureri mari. Dacă 
nu ajungeam la timp, era să fiu devastat, să mor 
aici, împreună cu tine. 

Plâng isteric. Aştept şi nu mă dezlipesc de uşa 
sălii de operaţie, aştept să iasă acel doctor, şi să-i 
mulţumesc pentru efortul colosal, că o să-mi salveze 
sufletul, ce se află într-o cameră unde mâna de aur 
a doctorilor face o treabă bună, ce mă va face să mă 
închin în faţa lor şi să le mulţumesc. 

Aşa am şi făcut - un gest neaşteptat. Am 
îngenuncheat în faţa doctorilor ce au operat-o şi le- 
am spus: 

- Vă sărut mâna, deosebiți oameni. Doamne, 
trăiesc cea mai mare bucurie a vieţii. O să se 
trezească şi am să-i spun că a fost una din oamenii 
norocoşi ce a gustat din dulceaţa iubirii lui 
Dumnezeu. Vă mulţumesc! 

Un „mulţumesc” ce a ţâşnit din inimă. Inima care 
în acest moment bătea puternic şi surâdea. 


După câteva ore, am să pot să o văd, dar până 
atunci stau pe marginea patului unde se află şi o 
lacrimă rece-mi cade pe obrazul drept. Ochii ei sunt 
atât de trişti, zâmbetul trist, dar chipul atât de 
frumos. O sărut pe frunte şi o ţin strâns de mână 
până se va trezi şi-mi va zâmbi. 

Ora 17:17, se trezeşte şi primul cuvânt pe care-l 
rosteşte e: lacrimă... 

- Nu te îngrijora, vrei să mănânci? 

- Nu, doar apă. 

- Tata s-a dus până la magazinul de la colț să-ți 
ia ceva. Eu voi pleca acasă, ne vedem peste 3 zile, 
când te vor externa. 

- Te iubesc! 

Un „te iubesc” spus din adâncul inimii, şi în acel 
moment „sufletul nostru” a devenit un cristal ce 
este gata să dăruiască şi să primească dragoste, 
dragoste irepetabilă. 

O aştept acasă. îi pregătesc o surpriză, fără să 
constat mai târziu că în ziua de 13, când ea va fi 
acasă, eu mă voi afla pe acelaşi pat de spital, 
aceeaşi cameră, acelaşi sentiment voi simţi. l-am 
făcut un desen, l-am pus pe perete unde scria: 
„Bine ai venit acasă, sufletul meu geamăn, 
inima şi toată averea mea”. 

Dar eu nu eram când a văzut asta, în ziua când 
ea a fost externată, eu am fost internată. lar în 
dimineaţa de 13 februarie, îmbrăcată în acelaşi 
tricou în care era îmbrăcată şi ea, mi l-a dat pentru 
a-mi purta mie noroc. Aşa a şi fost, când am intrat în 
sala unde-mi era atât de multă teamă, o asistentă 
mi-a spus: 

- lar tu? Parcă domnul doctor te-a operat acum 
câteva zile. 

- Sunt sora sufletului meu geamăn. 

Atunci, în acea clipă, mi-a zâmbit şi mi-a spus: 


-14- 


Restul e 
tăcere... 


- Dragostea voastră nu va muri niciodată, e 
eternă, într-o cămaşă v-aţi născut şi într-o cămaşă 
veţi muri, fără a vă desparte cineva vreodată. Acum 
e rândul ei să lupte pentru tine, aşa cum ai făcut şi 
tu. Acum, du- te acolo şi visează, până în momentul 
când te vei trezi şi-ţi vei vedea sufletul din nou... 

Tatăl meu a fost în acele momente grele un om 
mai mult decât puternic, dar tăcea, fără să strige, 
fără să se plângă că îi este greu. în această iarnă, 
când mama e peste hotare la muncă, tata ne este şi 
mamă, şi sprijin, având grijă de suflet, trup şi inimă. 
îl îmbrăţişez şi îi spun: 

- Tată, eşti un adevărat erou. Ai fost lângă noi 
când am avut imensă nevoie, ne-ai ajutat şi te-ai 
dedicat cu trup şi suflet, mergând şi la capătul lumii 
pentru a ne dispărea toate rănile de pe sufletul 
nostru şi cicatricile de pe trup. Ai plâns şi ai fugit 
pentru medicamente, ne-ai răsfăţat şi ne-ai făcut să 
ne afişăm cel mai frumos accesoriu - zâmbetul cald. 

- Te iubesc, tată! 

M-a îmbrăţişat şi o lacrimă i-a căzut, zâmbin- du- 
mi. 

La braţele mamei vom pleca, la 


QK2A un capăt de lume... 


u cred că există ceva mai 
minunat ca 


această după-amiază de vară calmă, fără vânt, când 
nu se clatină nicio frunză, iar lumina se filtrează prin 
crengi. E iulie, iar în ceea ce mă priveşte, niciun 
album de vacanţă nu este complet fără un răsărit de 
soare văzut dimineaţa cum se strecoară pe 
fereastră. Mărturisesc că mă fascinează să surprind 
în imagini acest moment când soarele iese timid şi 
se înalţă spre cer. Sentimentul de a fi martorul 
frumuseţii nesfârşite e copleşitor, iar gândul că sunt 
doar o fărâmă într-un miracol atât de mare, mă face 
să uit de unele obstacole ce-mi apar în cale. 

„Adevăratele valori nu se măsoară în 
cruzime şi pseudoeroism, 

Partea frumoasă e dincolo de misoginism, 

Eu sunt propria carte de vizită a vieții, 

Şi trebuie să aleg corect de unde aş vrea să 
privesc răsăritul dimineţii”. 


Şi mi-am dorit să-l privesc de aici, de pe 
fereastra cămăruţei mele şi să simt răsfăţul razelor 
aurii ce se strecoară cu paşi rapizi la ora 5 
dimineaţa. 

Părinţii mei au venit acum câteva zile acasă din 
Germania, şi ne-am decis ca mâine, 5 iulie, să 
plecăm 

la mare în Ucraina. Peste 3 zile mama pleacă 
înapoi la muncă şi vrem să simţim briza mării 
împreună. Dar ceea ce nu ştim eu şi sora mea, e 
aptul că noi, pe 8 iulie, vom merge cu ea şi ne vom 
mai răsfăţa încă o săptămână, distrându-ne la 
maximum. E dimineaţă. Mă trezesc buimacă şi merg 
a bucătărie pentru a o ajuta pe mama să 
pregătească câteva tartine pentru a le lua cu noi la 
drum. Feţele familiei mele par atât de fericite! Şi eu 
sunt, pentru că în sfârşit suntem toţi în aceeaşi 
ormulă, toţi acasă. Nu mergem singuri, mergem cu 
cei mai buni prieteni ai familiei mele, care au două 
etiţe: Leona şi Alexandra. îmi sunt atât de dragi! 

- Mamă, câte ore vom merge până vom 
ajunge? o întreb eu curioasă. 

- Nu ştiu exact cât, dar vom ajunge seara. 
Dormiţi şi timpul va trece repede. 

Asta am şi făcut, nu prea am simţit când a trecut 
timpul, a rămas încă o oră, şi aud glasul lanei care 
mă strigă: 

- Marina, ia zi-mi, care va fi primul lucru pe 
care îl vei face când vom ajunge acolo? 

- Mă voi plimba desculţă pe nisipul fierbinte şi 
vreau să simt cum valurile mi se sparg de picioare, 
noaptea. 

Am ajuns şi am intrat într-o altă lume, diferită de 
a mea. E locul unde timpul nu are bariere, un loc 
sigur pentru gândurile mele. 

- lana, simţi? simţi briza mării ce alungă orice 
suferinţă şi lasă o amintire în urma oamenilor ce nu 

doare, doar mângâie? 

- Ah, marea..., e un colţ de paradis tangibil, 
pentru cei ca noi, care suntem mereu cu ochii larg 
deschişi. 

- Marina, tu de ce iubeşti marea? mă întreabă 
la un moment dat prietena mamei, tanti Olea. 

- Păi, eu o iubesc şi în cele mai sumbre 
momente, chiar şi atunci când ar trebui să mă tem 
de ea. Uite, şi acum văd valurile care se sparg 
zgomotos de țărm, dar admir tabloul întunecat ce ne 
prezintă natura în toată splendoarea ei. Eu nu mă 
pot sătura când îmi mângâie tălpile cu nisipul fin, şi 
nici atunci când apa rece îmi spală gleznele 
cufundate pe jumătate în nisipul ud. 

- Haideţi la masă să mâncăm raci şi porumb 
fiert, strigă mama din camera unde suntem cazaţi. 

- Mergeţi voi înainte, eu cu lana vrem să mai 
stăm puţin pe malul mării. 

- lana, hai să stăm aici, să întâlnim apusul şi 
apoi mergem, vrei? 

-Da! 

Până atunci, vreau să ascult glasul valurilor şi să 
fim martore la momentul când soarele glorios sărută 
marea pentru a-şi lua rămas bun, iar apusul ne lasă 
vrăjite, aducând culoare pe bolta cerească. 

- Uite cum se furişează şi ne încântă imaginea 
vizuală! 

- Aşa e, lana. 

Suntem pline de vise, dar golite de energie. Ne 
îndreptăm trupul ostenit spre camerele noastre şi 

mâine o luăm de la capăt, cu mai mult entuziasm. 

- Dece aţi stat atât de mult? E frig şi sunt sigur 
că sunteţi înfometate, ne întreabă tata. 

- Aşa cum venim pentru prima oară, nu ne 
puteam  dezlipi de ea, de mare. Haideţi la 
restaurantul din apropiere, l-am văzut noi când am 
venit cu lana, mi-e poftă de clătite cu ciocolată şi 
banane, vin eu cu propunerea. Feţele lor nu păreau 
atât de încântate. Apoi, adaug: 

- Doar nu vreți să dormiţi, abia e ora 21:00. 

- Bine, haideţi să mâncăm, şi mie mi-e poftă de 
frigărui, zice soţul lui tanti Olea, nenea lon. 

- Ce restaurant frumos, zise plină de entuziasm 
Leona. 

- Aşa e, e mirific, răspund eu, zâmbind. 

- Comandaţi ceva? ne întreabă chelnerul. 

- Da, eu vreau clătite cu ciocolate şi banane şi 
o limonadă de portocale, vă rog. 

- Ceilalți? 

-  Frigărui şi salată de roşii, toţi câte o porţie. 

- Bine, comanda dumneavoastră va veni peste 
25 de minute 

- Mulţumim! 

- Mâine ce vreţi să facem? ne întreabă mama. 

- Să mâncăm porumb fiert şi să ne bronzăm 
până va apune soarele, îi răspund eu încântată. 

Am mâncat pe săturate şi apoi am mers să 
dormim, mâine e o zi lungă. 

6 iulie. Mă trezesc fericită. Pun costumul de baie 

pe mine şi alerg până pe litoral. Mă scald şi las ca 
razele de soare să-mi mângâie uşor chipul. Doamne, 
parcă m-aş desprinde dintr-un vis, dar e realitate. 
Când îmi văd familia cum râde din toată inima 
alături de oamenii noştri de suflet, mă simt şi mai 
fericită. 

- Haideţi şi voi, îi strig eu. 

- Vină tu la mal şi hai să te bronzezi, mă strigă 
părinţii. 

îmi pun prosopul pe mine şi până seara mă las în 
vraja soarelui ce arde cu putere. Când s-a făcut 
seară, am mers să ne plimbăm, mâncând acadele şi 
multă îngheţată. Apoi am mers în cameră, unde eu 
am adormit îndată. Eram moartă de oboseală, fără 
să realizez că mâine, 7 iulie, e ultima zi, iar seara 
plecăm acasă. Dar, din fericire, vacanţa noastră nu 
se va sfârşi. 

7 iulie 2015, ora 8:00. 

- Mamă, vă rog, lăsaţi-mă până plecăm să stau 
pe plajă, nu vreau nimic mai mult. 

- Bine, draga mea! Să ai grijă, noi vrem să 
rămânem aici să mâncăm. 

Mă îmbrac într-o rochiţă de mătase albă. îmi iau 
jurnalul subsuoară şi fug către al meu paradis. Mă 
aşez pe plajă şi nu mă mişc de-acolo. E linişte. îmi 
pun gândurile în ordine şi, înainte să plec, scriu o 
frază în jurnalul meu: 

„Tu mă faci să mă regăsesc. Visez că sunt. 
Visez că învăţ să fiu. învăţ să-mi plantez 

singură aripile şi să- mi iau elan. ACUM PLEC. 
îți mulțumesc că venind aici, mi-ai arătat 
INFINITUL”. 

Am plecat de acolo, din acel loc adorabil. 

Şi am ajuns acasă. 

- Mamă, mâine la ce oră pleci? 

- la 6:00, dar veţi merge cu mine, pentru o 
săptămână. 

- Doamne, cât de mult ne bucurăm, eşti un 
suflet de femeie încântător şi venerat, mamă. 

-  Foloseşti cuvinte prea mari, draga mea, eu 
vreau doar să vă am alături. Dar, să ştiţi, voi putea 
sta cu voi doar câte două ore pe zi, pentru că 
muncesc şi vreau să mă înţelegi. 

într-adevăr, mamei îi este foarte greu acolo, 
spală toată vesela într-un restaurant şi ajunge să-şi 
rănească până şi coatele. Şi mă doare, ea tace, dar 
sufletu-i plânge. 

- Mamă, îţi mulţumim pentru că eşti aici, că 
putem sta la sânul tău şi să-ţi spunem cât de mult te 
iubim. 

Când mă uit la ochii ei de-un verde de smarald, 
la părul ei ce străluceşte ca lanul de grâu, la chipul 
ei frumos, îmi dau seama că tata are în viaţa lui o 
lumină ce ar trebui să o ocrotească continuu. 


E 4 dimineaţa. întunericul de afară îmi trezeşte o 
stare de teamă, pe care o am de mai multă vreme. 
Dar, mai apoi observ că se luminează, şi, deşi e 
răcoare, iubesc să mă bucur de acest peisaj pe care 

mi-l oferă zilele de vară. 

- Sunteţi gata să mergem la gară? ne întreabă 
mama, bucuroasă. 

- Da, să mergem, răspund eu, având acelaşi 
sentiment. 

Am ajuns la gara din Cantemir, am urcat în 
autobuz şi am pornit la drum. Dar o vedeam pe 
mama tristă, a rămas cu un singur regret: dorul. 
Dorul de casă, de meleagurile Moldovei. 

Mai tot drumul am dormit, dar când am ajuns în 
poiana Braşov, glasul dulce al mamei m-a trezit: 

- Marina, hai să mâncăm ceva! 

- Vin imediat. Du-te tu cu lana înainte. 

Când m-am dat jos şi m-am uitat la degetele 
picioarelor mele, m-am speriat. Sunt pline de sânge, 
papucii m-au strâns prea tare, şi aşa cum am 
imunitatea slabă, mă afectează mai orice. Când m-a 
văzut mama, s-a speriat mai tare ca mine: 

- Doamne, Marina, ia un şerveţel. Te doare? 

- Da, dar nu e nimic, rezist. Mă voi descălţa 
până vom ajunge. 

- Mamă, vezi? natura e atât de veselă, 
continuu eu. lana, să-mi faci, te rog, o poză aici. Am 
s-o pun pe peretele mamei şi de fiecare dată când o 
vor năpădi amintirile prea tare, se va uita la ea. 

Ah, aerul din această poiană este foarte curat, 
iar staţiunea este atât de verde, de odihnitoare şi de 
plăcută, încât trebuie ca noi, oamenii, să ne facem 
timp să o vedem şi în haina ei de vară. Verdele crud 
îmi transmite o stare de bine. 

Plecăm la drum. Tot drumul voi dormi, ca timpul 
să treacă cât mai repede. 

Aşa a şi fost. Am ajuns chiar în faţa gării, unde 
ne aştepta nana noastră, Liza: 

-  Nănuţă, ce dor ne-a fost de tine, strig eu cu 
lana în cor. 

- Ce mari şi frumoase v-aţi făcut, acum, să 
mergem acasă, v-am pregătit multe bucate 
delicioase şi de-abia aştept să gustaţi din ele. Le-am 
făcut cu mare drag pentru voi, dragile mele! 

Am ajuns pe strada unde se află casa unde 
mama şi cu nănuţa locuiesc. 

Când am ajuns, acolo mai erau încă două familii, 
care aveau copii. Noi, fiind destul de prietenoase, 
neam împrietenit repede cu fetele prietenelor 
mamei: Felicia şi Olga. 

După ce am despachetat lucrurile, am mers în 
bucătărie să luăm masa. 

-  Nănuţă, ce bucate delicioase, mulţumim, dar 
nu trebuia să te deranjezi. 

- Pentru voi am gătit cu mult suflet, ştiţi că vă 
iubesc. 

- Şi noi! Mamă, noi mergem să dormim, mai 
stăm şi mâine. 

Am mers în cameră şi am adormit destul de 
repede. A doua zi, 11 iulie, mama Olgăi, Natalia, ne- 
a propus să petrecem o zi cu ea la piscină. Am fost 
de acord! 

- Sunteţi fetiţe tare de treabă, mă bucur să vă 

cunosc. Cum vi se pare această ţară? 

- De vis! îmi place totul! Ceea ce apreciez cel 
mai mult e faptul că aici, poţi face orice, şi nimeni 
nu te critică. Fiecare om are felul său de a fi şi 
decide cum să se îmbrace sau cum să se prezinte în 
societate, răspund eu, indignată. 

- Ai spus asta de parcă te macină ceva, ce 
anume? 

- în Moldova critica a devenit un fel de „bună 
ziua!” şi mă deranjează asta. Trebuie să se 
înţeleagă că nimeni nu poate să decidă în locul tău, 
eşti diferit şi faci cum crezi tu că e mai bine pentru 
tine. 

- Sunt de acord cu tine. Ţie, lana, ce-ţi place 
aici? 

- îmi place că-ţi poţi permite să-ţi cumperi 
hrană, haine, deşi ai puţini bani în buzunar. Totul e 
ieftin şi oamenii beneficiază de produse de calitate. 
îmi pare rău pentru mica noastră Moldovă, în care 
sărăcia îi face pe unii oameni să decadă, şi nimeni 
nu le poate întinde o mână de ajutor. Stăm şi 
înghiţim fiecare mizerie şi nu spunem nimic, 
plângem în tăcere. 

Timpul trece şi am să plec de aici cu singurul 
regret: că timpul ne-a furat din fericire... 

13 iulie. E dimineaţă, e caniculă. Mă plimb cu 
mama pe străzile Germaniei. Căldura se furişează în 
părul mamei auriu, iar un stol de păsări trece şi îmi 
captează atenţia. Mă simt o persoană împlinită. 

Am totul când sunt lângă mama, ea este totul 
meu. Noi stăm cu mama doar câte o oră în fiecare 
seară, căci timpul e vârtos, clepsidra timpului se 
scurge, iar mâinile mamei muncesc prea mult şi nu 
au timp de noi. 

Seara de 15 iulie mi-a adus iarăşi acel gram de 
tristeţe de care aş fi vrut să scap, dar nu am putut. 
M-a omorât o frază, o frază dură ce doare, dar e 
realitate. 

E noapte, ora 23:00, la 23:30, mama trebuie să 
se întoarcă de la muncă. Eu şi lana ne-am decis să-i 
scriem pe o foaie câteva cuvinte, cuvinte ce au 
făcut-o să-i smulgă inima din piept, lăcrimând în faţa 
noastră. 

lau stiloul între degetele din mâna stângă, lana 
scoate o foaie din sertarul mamei şi scriem cu litere 
măşcate: 

- Mamă, îţi dăm noi 25 de euro, dar petreci o zi 
întreagă cu noi? Când a ajuns în cameră, a citit şi 
lacrimile curgeau şi ale ei, şi ale noastre. 

A lăsat tot, şi a doua zi am fost toată ziua prin 
magazine şi a stat cu noi. 

- Mamă, hai să mâncăm ceva, aici, în 
cafeneaua de alături. Vreau cheesecake. Tu, lana, 
vrei ceva? 

- Da, budincă. 

Am stat acolo şi acum seara, stăm în cameră, 
căci mama trebuie să plece la muncă. 

- Ai grijă de tine, mamă. Te iubim! 

După 15 minute de când a plecat mama, mie îmi 
vine o idee: 

- lana, hai să facem 3 scrisori pentru toţi cei de 
aici, şi mâine dimineaţă să le lăsăm la intrare. 

- Da, şi hai acum, cât nu e nimeni, să pregătim 
un tort de biscuiţi, ce spui? 

- Desigur! 

Zis şi făcut. 

Mama la ora 00:00, a ajuns acasă şi repede fug 
la ea plângând şi îi zic: 

- Mamă, eşti sensul nostru şi îţi mulţumim 
pentru aceste zile calde şi liniştite. 

Dimineaţa am scris pe banca din gară un bileţel: 
„S-a sfârşit şi acest vis. Visul unei nopți de 
vară” şi lipesc acest bileţel pe stâlpul din gară şi o 
lacrimă de fericire cade pe obraz. 

- Te iubesc, mamă. Până vara viitoare. Acum 
plec şi îmi las sufletul aici, în gară. 

Ne-am îndreptat spre autobuz şi am plecat cu 
singura împlinire: Timpul în care se poate naşte o 
dragoste: dragostea de mamă. 

blând şi cald îi daisă-ndure atât 
de mult?" 


ILă început de septembrie. Mi-aş fi dorit ca 
ultimele raze de soare să nu să se strecoare aşa 
repede printre nori, ci să mă alinte cu ale sale raze 
aurii şi să- mi încălzească trupu-mi ţeapăn. 

Cerul e sumbru. Dacă vii, ploaie, o să-mi topeşti 
tu toate dorurile? 

Gândurile-mi sunt bizare. 

Sufletul? Mi-e caniculă şi arde, mai să 
explodeze. 

Propria-mi fiinţă? Nu ştie să zâmbească. Dacă 
am încercat? Din răsputeri. 

Glasul? Mi-e posac şi tăcut. 

Ochii? Trişti şi plini de lacrimi. 

Mâinile? Amorţite. 

Chipul? îngrijorat şi apăsat. 

- Ce-aş vrea? Să ai mâinile calde, numai bune 
pentru sufletul meu rece. 

- Dar, tu îl vei încălzi? 

- Şi voi aţi obosit să vă alegeţi hainele doar 
pentru a vă ţine trupul cald când el e rece? 

Tu, toamnă, eşti de vină, 

Şi zâmbetul de-abia îl mai schiţez, 

Aştept primăvara, sufletul să-mi înflorească, 

Dar până atunci, trag plapuma peste mine şi 

visez. 
Dimineţi de septembrie reci, 
Zile triste urmează, zile seci, 
M-am trezit fără chef de viaţă, 
înaintea ochilor văd doar praf şi 
ceaţă. 


CINE SUNT EU? 

Merg în dimineaţa de 1 septembrie, 2016, în faţa 
oglinzii. 

Mă privesc în oglindă. Eu sunt un om, un copil 
născut şi crescut cu grijă de părinţii mei. Un om ca 
oricare altul, cu gânduri, dorinţe, satisfacţii, 
nemulțumiri, idealuri, adică tot ce aparţine unei 
fiinţe umane. Eu sunt un om simplu, care suferă, 
uneori poate prea mult. 

După ce am rostit aceste cuvinte, plec la liceu, 
unde voi vedea suflete ce mă vor ajuta, inspira şi îmi 
vor da putere să ies din această stare dezolantă ce 
mi-o provoacă zilele de toamnă. Dar, de fapt, 
ducându-mă acolo, sufletul îmi va deveni şi mai 
încărcat decât este. 

Sunt o fiinţă căreia îi este frică de oameni, să nu 
mă rănească. Pentru că, deşi mi-am dorit să fiu 
mereu un om mai deschis, nu pot. îmi ţin 
sentimentele acolo, într-un safeu mereu încuiat. 
Simt că mă voi integra greu, simt că vor apărea 
oameni ce îmi vor aduce mai multe regrete decât 
amintiri. Simt că doar corpul va fi prezent pe acele 
holuri, dar sufletul mă va aştepta în locul plin de 

lumină - acasă. Eu sunt un om bun, poate prea bun 
pentru această lume. 

EU SUNT GATA SĂ OFER BUNĂTATE OAMENILOR, 
DAR OARE El VOR?... 

Şi acest răspuns mi-l voi da chiar eu, în aceşti 3 
ani ce urmează. Urc în autocarul ce mă va duce 
chiar la destinație, unde păşesc cu teamă, 
neîncredere şi multă timiditate. Mi-e teamă să 
cunosc persoane noi. Unii dintre ei îmi vor deveni 
prieteni, alţii vor rămâne doar la statutul de colegi. 
Sunt o fire care pune mai tot la suflet, şi unele păreri 
negative îmi vor face gândurile să mă ameţească. 
Da, ştiu, trebuie să accept asta fără teamă. în fond, 
şi ei sunt boboci ca şi mine şi vor să facă impresie 
bună, având emoţii. 

- Careul solemn dedicat primului sunet se 
declară deschis! afirmă o fată ce a trecut deja de 
această fază, fiind deja absolventă a liceului. La 
sfârşitul careului, o doamnă ce este profesoară de 
limba şi literatura română, ne spune: 

Aţi venit aici să munciţi, să citiţi şi să vă pierdeţi 
prin marea operă numită „şcoală”. 

După ce careul s-a finalizat, am mers să ne 
cunoaştem dascălul ce ne va duce pe marele țărm al 
cunoştinţelor. O cheamă Maria, o doamnă frumoasă 
care chiar din prima oră a avut simţul umorului, 
glumind cu noi şi făcându-ne să ne simţim bine. 

După mine, simt că ea va deveni profesorul ideal 
care îmi va fi exemplu demn de urmat, prin a cărei 
influenţă tind spre perseverenţă şi desăvârşire. 

Bunăvoinţa, răbdarea şi optimismul sunt calităţi care 
nu ar trebui să lipsească, acestea fiind cheia spre 
sufletul multor elevi ai săi. La fel, EA, doamna Maria, 
deja emană căldură, în aşa fel încât se creează o 
atmosferă plăcută în clasă. 

Colegii sunt şi ei destul de prietenoşi, dar aşa 
cum eu sunt o persoană mai retrasă, prefer să nu 
intru foarte mult în discuţii. 

Când s-a terminat acea oră, am mers acasă. 
Simţeam totuşi că ceva mă nelinişteşte, dar totul 
era doar în imaginaţia mea. Ziua de astăzi mi-a 
plăcut şi sper ca şi celelalte să fie la fel. 

Au urmat câteva luni în care sufletul îmi era în 
ordine, până în ziua de 5 martie, când am crezut că 
vine sfârşitul peste mine. 

5 martie, deja următorul an, 2017. Sunt la liceu 
şi o tuse puternică îmi provoacă o stare de vomă. 
Sunt din ce în ce mai roşie la faţă şi o colegă mă 
întreabă: 

- Marina, te simţi bine? 

-  Ăăă, da... 

- Vrei să îl chemăm pe tatăl tău? Nu arăţi bine 
deloc. 

- Da, te rog. 

Mă simt istovită de puteri, se pare că e o 
răceală. 

- Marina, ce e cu tine? Doamne, arzi. Mergem 
imediat la spital, îmi spune tata îngrijorat. 

Când am ajuns acolo, medicul meu de familie, 

dnul Valeriu, mi-a spus: 

- Nu vă îngrijoraţi, are doar febră. Cumpăraţi 
aceste medicamente pe care i le prescriu şi peste o 
săptămână îşi vor face efectul, bine? 

- Da, mulţumesc, domnule doctor. 

Când am ajuns acasă, tata mi-a pregătit un ceai 
de romaniţă. După ce l-am băut, am adormit. 

Mă trezesc. E ora 20:00. Dau să mă ridic, dar 
simt o stare de slăbiciune şi cad. Starea se 
agravează şi simt o stare de leşin. 

lana, văzându-mă aşa, îl strigă speriată pe tata: 

- Tată, hai să facem ceva, se simte destul de 
rău şi sunt sigură că nu e o simplă răceală. 

- Sun imediat la salvare. Tu stai aici, lângă ea. 

-  lana..., spun eu cu jumătate de gură. 

- Da, spune-mi ce te doare. 

-  Apă..., vreau apă, 

- Imediat îţi aduc. 

Când mi-a adus lana acel pahar cu apă, a sosit şi 
salvarea, întrebându-mă: 

- Ce te doare? 

- Simt o durere insuportabilă în gât şi simt o 
stare de epuizare. 

- Acum îţi voi da o pastilă şi îţi voi pune o 
injecție. 

- Acum odihneşte-te. Dacă starea ei se 
complică, vă rog să ne chemați, adaugă acea 
femeie. 

Adorm. E ora 3:00. Tuşea iarăşi mă face să 

tresar. De data aceasta, nu e o simplă tuse. Simt că 
mă înec şi încep să vomit întruna. încep să plâng, să 
tremur şi să mi se facă frică. Tatăl meu şi lana se 
trezesc. Speriaţi, sună la salvare şi de data asta, 
merg la spital. 

Când am ajuns acolo, mi-au spus direct ce am şi 
m-au internat în secţia pediatrie, unde voi sta ceva 
timp. 

Este pneumonie acută. îmi sunt infectați 
plămânii. Respir greu, am frisoane şi febră. De ieri 
nu scade, este aceeaşi - 38. 

Intru şi mă îndrept spre salonul în care voi sta. 
infirmiera mă ajută să-mi pun lucrurile şi apoi merg 
să mi se facă o injecție, pentru a putea dormi bine în 
această noapte. în această cameră stă şi o mamă cu 
copilul ei, care la fel, suferă de o răceală, doar că e 
bronşită. 

- Bună ziua, eu mă numesc Marina, sunt 
încântată să vă cunosc, şi pe această fetiţă 
drăgălaşă la fel. 

- Bună, frumoasă domniţă. Eu sunt Veronica, 
iar pe fetiţa mea o cheamă Letiţia. 

- Cât de frumoasă e, mă topesc! 


Mereu am crezut că spitalul este asociat cu răul 
cel mai mare. Dar, de fapt, nu este deloc aşa. Venim 
aici pentru a ne face bine. Dar, eu totuşi când 
deschid acea uşă în care văd doar seringi ce-mi 
provoacă o teamă de necontrolat nu mă simt bine. 

Această frică e puternică, mă blochează şi mă face 
să urăsc spitalele. Nu suport nici măcar mirosul, 
acest hol, această cameră acum îmi provoacă o 
stare de încordare. Dar doamna Veronica îmi vine în 
ajutor şi mă ajută să scap de aceste temeri. 
Reuşeşte să mă facă să-mi controlez aceste emoţii 
puternice, această spaimă. 

După ce am mers să mi se facă injecţia, am 
mers cu doamna Veronica şi fetiţa ei la cantină. Am 
mâncat supă, o ceaşcă de ceai şi o felie de pâine cu 
unt. 

Ajung în cameră, unde mă aşteaptă tata. 

- Cineva se simte mai bine? mă întreabă 
zâmbind. 

- Da, puţin mai bine. 

- Ti-am adus câteva fructe, biscuiţi şi un suc. 
Să mănânci mai târziu. 

- Mulţumesc, tată, te iubesc! 

-  Şieu, să ai grijă detine! 

- Când a plecat, am început să mănânc. Am 
împărţit din mâncarea mea şi cu ele, care îmi 
devenise deja prietene. 

- Mulţumim, Marina. Te simţi mai bine acum? 

- Fizic da, sufleteşte nu. Doamne, Doamne, îmi 
dă să pătimesc chiar mie toate astea, şi simt că de 
data asta nu am să mai pot îndura. La 16 ani este 
deja prea mult pentru mine. 

- Am să-ţi povestesc ceva şi ştiu că din 
povestea vieţii mele ai să înveţi că viaţa e frumoasă, 
indiferent că ne mai loveşte câteodată. 

De când eram mică mi-a fost greu, îndurând şi 
foame, frig şi ger într-o ţară în care mă simţeam 
călcată în picioare, lovită şi doar un singur om mi-a 
inspirat curajul şi m-a ajutat să găsesc o cale de 
scăpare. Cel care îmi este în prezent şi soţ şi, care 
mi-a fost prima şi ultima mea mare dragoste: 
Valeriu. Şi ştii, el încă din primele zile în care m-a 
cunoscut, îmi spunea că simte că voi fi soţia lui. Aşa 
a şi fost, m-am îndrăgostit de el încă de la început, 
acea iarnă în care am trecut împreună peste 
greutăţile vieţii. Fără el, în acea perioadă complicată 
pentru Moldova, nu aş fi rezistat să mai fac faţă 
greutăților. Acolo, în străinătate, Valeriu m-a 
protejat, ocrotit şi indiferent cum suntem noi 
oamenii: murdari sau curaţi, mototoliţi sau bine 
gătiţi, suntem de nepreţuit pentru cei care ne 
iubesc. 

Ceea ce vreau să-ţi spun ţie, e faptul că 
indiferent că te-ai născut cu aceste mici defecte, nu 
mi-ai spus, dar se observă că ai probleme de 
sănătate şi îmi dau seama cât de greu îţi e în multe 
situaţii, chiar şi acum. Dar să nu te simţi niciodată 
lipsită de valoare. Valoarea vieţii noastre nu vine din 
ceea ce facem sau ştim, dar ea vine din ceea ce 
suntem. Tu eşti o persoană specială. Să nu uiţi că 
valoarea ta se măsoară în greutăţile biruite de tine. 


Nu spun nimic, doar îi zâmbesc. Ea, mâine, 6 
martie, pleacă acasă. Vreau ca în această seară, să-i 
scriu câteva rânduri în care să-i mulţumesc. O zi mi- 

a trebuit să o cunosc, ca să-mi fie de ajuns să-mi 
dau seama că ea, în acest moment m-a făcut să 
scap de frica care- mi punea bariere. 

Doamna Veronica, 

Modul în care mi-aţi spus toate acele fraze, 
mă fac acum, în toiul nopții să lăcrimez. 
Sunteţi mai mult decât o femeie puternică, 
sunteţi cea care m-a făcut să cred că acest 
cuvânt „teamă”, o să se transforme în 
„putere”. Mâine când mă voi trezi, voi merge 
plină de curaj înaintea asistentei care îmi va 
face injecția. Multă sănătate vă doresc atât 
dumneavoastră cât şi Letiţiei. 

Să nu mai treceţi niciodată prin ce ați 
trecut acum. 

Cu admiraţie, Marina! 


Las scrisoarea pe noptieră şi mă culc. 

Ora 4:00. Tuşea mă chinuie, vomit şi o văd pe 
doamna Veronica cum strigă la asistentă să vină la 
mine. 

- Tine acest tub şi încearcă să inspiri şi să 
expiri aer prin el, îţi dau imediat şi câteva calmante 
care să te facă să poţi dormi mai bine. 

Mă ridic să iau acele calmante, însă încep să 
vomit pe podea şi să mă înec din ce în ce mai tare. 
Atât asistenta care era de gardă cât şi doamna 
Veronica se sperie de starea mea şi sună disperate 
la un medic bun de la spitalul de alături. 

într-un final au reuşit să mă liniştească. Când au 

plecat, îi spun doamnei Veronica: 

- Mulţumesc din inimă pentru tot. Vedeţi că v- 
am pus o scrisoare pe noptieră, să o citiţi. 

- Desigur, mulţumesc şi ţie, copil minunat. Ai 
grijă de tine! 

E dimineaţa de 7 octombrie, mă trezesc cu o 
dispoziţie foarte bună, dar vreau să plec mai repede 
de aici, şi sper să fie mâine. 

îl aud pe tata şi lana pe hol şi le spun: 

- Aş putea să merg mâine acasă? Mă simt 
destul de bine. 

- Trebuie să stai până pe 9, aşa ni s-a zis. Ţi- 
am adus un chec cu ciocolată şi câteva mere. Acum 
ne ducem până la bunica să o vizităm, la Vişineşti. 

- Bine, mulţumesc. 

- Ne vedem mâine. Te iubim. 

Şi mă sărută amândoi pe frunte, plecând. 

Când au închis uşa salonului în care mă aflam, 
am izbucnit în lacrimi. De ce? Ziua de mâine va fi 
cea mai urâtă zi de până acum. 

8 martie. Eu sunt aici. Nu pot să o sun pe mama, 
nici să-i scriu. Dar, totuşi, trebuie să găsesc o 
modalitate să-i spun cât de importantă este şi cât de 
mult o iubesc. Am să-i scriu ceva pe o foaie şi am 
să-i spun lanei să-i arate la camera web. Nu am uitat 
că e ziua în care în multe colţuri ale lumii, această zi 
aduce zâmbete sincere pe feţele femeilor. Dar al 
mamei simt că e trist. Şi al meu e. Mi-aş dorit să fie 
alături, să ne trezim lângă ea dimineaţa, să o 
alintăm cu flori şi ciocolată, însă toate acestea vor fi 
doar scrise şi nu trăite. 

lau un stilou, o foaie albă şi încep: 

„Mama - cuvântul cel mai frumos din 
această lume, cel mai pur diamant ce l-aş privi 
şi nu m-aş sătura niciodată. Mama - un nume, 
o sclipire, un ideal. Spun ideal, pentru că ea e 
perfecționistă. Face totul aşa cum trebuie şi îi 
iese impecabil. în dicţionarul ei, cuvântul NU 
POT nu există. Faţa ei blajină, zâmbetul ei 
grandios, mă face să mă simtfericită. Mâinile 
ei, deşi sunt crăpate de prea multă muncă, 
pielea rămâne moale şi catifelată. Părul ei ca 
lanul de grâu, sclipeşte şi stă vâlvoi în toate 
părțile. Ochii ei verzi de-o frumusețe 
inegalabilă, licăresc. Eu nu încetez să o 
privesc, e FRUMOASĂ. Sufletul ei e ca o 
grădină plină cu flori parfumate. Dintre toate 
acele flori, ea e crizantemă. Eu, alergând prin 
toată grădina, o aleg pe ea. Dintre toate 

florile, mama e petala plină de rafinament. 
Uneori, e îngerul cu aripile rupte, nu poate 
face față tuturor problemelor şi lacrimile 
fierbinţi şi reci i se preling pe față. „Mama e o 
pasăre cu aripile crescute pe dinăuntru”, după 
cum spunea Nichita Stânescu. EA s-a născut cu 
speranță, ea luptă până la finalul vieţii. Pot 
spune că sunt idolul mamei mele. Gândirea ei 
pătrunzătoare mă face şi pe mine să meditez 
asupra lucrurilor şi să pot cunoaşte oamenii. 
Mama îmi spune mereu că doar atunci când 
am o limpezime şi claritate în gândire pot 
depăşi anumite situaţii. Indiferent de ceea ce 
îmi pune în cale viaţa, important este să nu 
renunţ. 

Mamă, eşti un suflet plin de viață. DA, TU - 
IDEAL DE FEMEIE, FERMECĂTOR şi VENERAT!" 

Apoi, cu lacrimi în ochi, scriu ultima frază: 

„Când mi-e dor de mama, mă ating pe 
mine, ea trăieşte în sufletul meu". 

Hai să fim mai buni, mai 
fericiţi, mai dedicați. 

& 

e oare mai frumos decât să stăm până la 
4 dimineaţa cu omul care nu ne-a demonstrat doar 
ieri că ne iubeşte, dar o va face şi azi, şi mâine? 

Construim momente. Momente cu persoana care 
nu doar vorbeşte, dar şi demonstrează. Om sincer, 
om pentru care merită să lupt. O pătură, o ceaşcă 
de cafea şi persoana dragă alături, ce-mi pot dori 
mai mult? 

Dimineţi care ne dorim să dureze o eternitate, 
dar care durează o fracțiune de secundă. Momente 
ce se transformă într-un val de amintiri. Amintiri pe 
care sufletul le va răscoli de fiecare dată în aceste 
dimineţi, deşi reci, pline de dragoste. Şi aceste 
rânduri sunt despre tine, draga mea soră, lana. 

- Mai ştii când stăteam în fiecare zi de vară în 
curtea casei şi ne vorbeam, ne făceam planuri şi 
priveam spre cer, punându-ne dorinţe? 

Am crescut, timpul acelei copilării de vis nu o să- 
| mai putem întoarce niciodată. Tăcerea sumbră a 
sufletului meu mă copleşeşte şi mă face să înţeleg 
că ce a fost, a trecut ca o scânteie şi când am avut, 
poate nu am prețuit. Cât de mult îmi doresc să 
redevin din nou copil. Privesc acum albumul cu poze 
şi mi se stoarce o lacrimă, atâta inocenţă, atâta 
candoare... 

Poze vechi, dar în spatelor lor e mai mult decât o 
poveste, mai mult decât simple amintiri. Când 
răsfoiesc acel album, mă bufneşte plânsul. Credeţi- 
mă, simt o bucurie imensă. Mă bucur de frumosul 
parcurs al tău, sufleţelul meu geamăn, aşa cum mă 
ţineai strâns de mână în acele poze, aşa mă ţii şi 
acum. Aşa cum aveai grijă de mine atunci, ai şi 
acum. Cât de mult te dedici şi dragostea pe care ţi-o 
port e mai mult decât aş putea să o descriu în 
cuvinte, e incomparabilă. Mă ajuţi să cresc frumos şi 
datorită ţie, am cunoscut bucuria de a trăi. Mamei i 
s-a dăruit cel mai preţios dar, două suflete legate ce 
respiră, cresc şi au parte de clipe frumoase 
împreună. 


Copilărie, de tine noi nu am 
uitat Şi n-o să uităm 
vreodată, 

Căci copilul din noi nu a 
murit Şi nu va muri 
niciodată. 

La gară au fost întotdeauna trăite eele mai sincere emoții. 


27 decembrie, ora 11:01. A 17 iarnă, a 17 
oară şi a al 17 vis în care îmi doresc să petrec 
ultima zi din acest an alături de mama. Ea nici 
nu se va aştepta că noi vom fi cadoul ei de 
Revelion. 


Odată ce apar căsuţele de poveste din pieţele de 
Crăciun, oraşul Frankfurt devine mult mai animat. 
Chiar dacă e foarte probabil să ne fie extrem de frig, 
cănile cu vin fiert ne vor face să uităm de 
temperaturile neprietenoase. Vom auzi pe fundal 
colinde împreună şi nu vom mai vrea să plecăm de 
acolo. 

Am urcat în autobuz şi am plecat, entuziasmați 
şi fericiţi. Când vom fi la gară, o vom suna şi îi vom 
spune că suntem acolo şi ştim cât de fericită va fi. 

Am ajuns în două zile, pe 29, dimineaţa, la 6:15. 

Tata o sună şi îi spune: 

- Ce faci, mami? Aşa îi spune şi tata mamei. 

- Am grijă de aceşti bătrâni. Voi? 

- Noi vrem să vii până la gară, suntem aici şi 
ardem de nerăbdare să te vedem. 

- Doamne, voi sunteţi nebuni! Mă pornesc 
imediat. 

Când a ajuns, primul lucru pe care l-am făcut a 
fost 

să fug şi să o îmbrăţişez. Plângea. 

- Cât de mult mă bucur că sunteţi aici. 

- Şi noi, foarte mult, adăugă tata, sărutându-i 
buzele moi. 

- Am parcurs atâţia kilometri pentru a-ţi vedea 
chipul, mamă. Pentru a petrece momente, 
experienţe noi, amintiri, îi spun eu mamei, zâmbind 
sincer. 

- Eu mă bucur şi mai mult. Acum să mergem şi 
să facem câteva cumpărături pentru Revelion. Vom 
lua ce vreţi voi. Apoi, mergem la apartamentul din 
centrul oraşului, unde locuieşte mătuşa voastră, 
tanti Raia. Veţi sta acolo până veţi pleca, iar eu voi 
veni în fiecare zi să stăm împreună. 

Acest „împreună” mă duce cu gândul la şosete 
tricotate, crenguţe de brad şi de vâsc, globuleţe, 
fundiţe, ghirlande colorate, oameni de zăpadă, 
steluțe şi fulgi, toate aceste lucruri pe care le vom 
cumpăra şi le vom face împreună şi vom simţi 
atmosfera plăcută de sărbătoare. 

Am ajuns pe strada unde locuieşte mătuşa şi o 
văd cum ne face cu mâna de la fereastră. Toată 
strada este îmbrăcată într-o haină albă de zăpadă. 
Stratul gros de omăt acoperă faţa urâtă a Germaniei 
conferindu-i o strălucire aparte. 

E frig, intrăm zgribuliţi în apartament, unde ne 
întâmpină mătuşa noastră. 

- Cum a fost pe drum? ne întreabă ea. 

- Foarte bine, ne-am dorit foarte mult să 

ajungem aici. Nu neapărat pentru a vedea locurile 
de poveste, ci pentru a sta cu mama. 

După ce am stat la masă, am ieşit cu toţii afară 
să ne plimbăm. 

Pomii aplecaţi sub greutatea zăpezii creează 
arcade peste aleile parcurilor. Zăresc chiar şi câteva 
cupluri care s-au încumetat să iasă şi să admire 
aceste peisaje mirifice. 

Ne-am plimbat, apoi ne-am reîntors în 
apartament, fiindcă frigul se înteţeşte. 

Eu mă culc, mâine trebuie să o ajutăm pe 
mătuşa la preparat bucate pentru seara de Revelion. 


30 decembrie. Cea mai frumoasă dimineaţă de 
până acum, deşi afară-i frig, în suflet e soare. Merg 
bi- nedispusă, unde mătuşa şi cei doi băieţi ai săi - 
Alexandru şi Gheorghe încep să pregătească totul 
pentru ziua de mâine. 

-  Mătuşă, eu vreau să împodobesc bradul, strig 
eu veselă. 

- lana, tu vrei să mă ajuţi la prepararea 
bucatelor? 

- Da, cu cel mai mare drag! 

încep să împodobesc bradul care va fi nu doar în 
sufragerie, dar şi ca un simbol care trebuie 
interiorizat în suflete. Am să simt acea bucurie, când 
mâine vom sta toţi membrii familiei şi vom cânta 
colinde în jurul bradului. Timp dăruit de Dumnezeu, 
pentru ca noi, oamenii, să creştem sufleteşte. 

După ce am pregătit totul, am mers să o întâlnim 
pe mama. 
Fug spre ea, şi dânsa mă întreabă: 

- Cum aţi petrecut ziua de astăzi? 

- Minunat, iar mâine vom petrece un moment 
remarcabil, deosebit. 

- Eu voi pregăti un tort de ciocolată şi voi 
ajunge seara pe la 20:00. 

- Vreți să mergem acum la o cafenea şi să 
mâncăm ceva dulce? 

- Daaa! răspunde lana. 

Am ajuns acolo şi am mâncat ceva delicios: 
clătite americane şi am servit câte o ceaşcă de 
ciocolată caldă. 

- Cum vi se par aceste locuri? întreabă mătuşa 
Raia. 

- Frumoase, mă încântă cel mai mult 
decoraţiunile în toate cafenelele, pe străzi, aducând 
lumină în sufletele oamenilor, răspundem 
amândouă. 

E târziu. Ne ridicăm şi mergem. Mâine e ultima 
zi, ultimele ore petrecute cu oamenii dragi sufletului 
meu. 


31 decembrie. Mă trezesc. Mai sunt câteva ore 
din 2017. E ora 12:00 şi vreau să ies să mă plimb 
puţin prin apropiere. Printre copacii din parc reuşesc 
să-mi adun gândurile. Mă gândesc la anul ce se 
încheie şi las amintirile în urmă, zâmbind. Amintiri 
lungi, scurte, colorate, negre, frumoase, încărcate 
sau goale. Amintiri ce sunt părţi din viaţa mea, părţi 
din ce am fost şi ce am devenit. Le mulţumesc 

astăzi tuturor oamenilor ce m-au ajutat să evoluez. 

Şi acum îmi amintesc prima zi de liceu, primele 
prietenii cu oameni deosebiți, prima vacanţă la mare 
cu ai mei, toate acestea le pot păstra vii doar în 
amintiri. 

E târziu... O văd pe mama cum vine spre mine. O 
îmbrăţişez şi îi spun: 

- Simt miros de prăjituri, de portocale! Ce 
fericită sunt, mamă. 

- Şi eu, fata mea. 

Am petrecut câteva ore  sărbătorind în 
apartament. Am ciocnit câte un pahar de şampanie 
şi la 23:30 mergem în oraş să dăm artificii. 

Haideţi să mergem, e ora 23:30. 

Suntem aici. Foarte multă lume a venit să dea 
artificii şi să petreacă vechiul an. 

„Ora 23:59. 

Privesc umilă sper cer, 

Doar o ultimă dorinţă: 

Măcar un an, darfără suferință! 

Scriu, şi mmic mai musi, 
Terdru mine“Ji&ivtru su) 
meu şi a£ vmiru 
Unii oameni îşi găsesc refugiul în 


7 brațele altor oameni, eu mă 
Q regăsesc printre cuvinte. 


/cest jurnal este despre dragostea 
pentru cuvânt, care redă scânteia divină din 
interiorul meu. Zilnic, suflet cu suflet comunică, şi 
pentru fiecare concepţia de „putere a cuvântului” e 
diferită. Corpul meu e acolo, dar mintea mea 
cugetă, analizează şi atunci când sufletul meu simte 
că trebuie să mai scriu ceva, o fac. înghesui pe 
fiecare pagină cea mai mare bogăţie pe care o avem 
noi, oamenii - sentimentele. 

Acel jurnal roz e însuşi sufletul meu. Mi-a fost 
martor la toate încă de pe 19 martie, 12:05. 

îţi mai aminteşti, draga mea Dana? Atunci când 
biblioteca din liceu a fost locul în care am filmat 
primul meu text mai frumos şi chiar motivaţional 
pentru adolescenţi. M-am simţit mândră de mine 
când după ce am postat textul pe Facebook, 
oamenii au adus la adresa mea cuvinte de laudă, 
spunându-mi că transmit emoție, iar emoția din 
glasul meu spune totul. Nu am simţit mai mare 
bucurie decât să văd atâtea comentarii de „Eşti atât 
de bravo!” 

- Voi sunteţi cei care mă motivează, susţine şi 

inspiră. Datorită vouă eu încerc să aspir pe zi ce 
trece 

şi să-mi croiesc propria-mi personalitate. Vă 
mulţumesc, oameni frumoşi cu suflete frumoase. 

Voi ştiţi de câte ori lacrimile de fericire cădeau 
de la cuvintele voastre deosebit de frumoase? 
Sunteţi DEOSEBIŢI! 

Acum, în adolescenţă, scriu mai mult proză şi 
rareori poezii. Prin scris reuşesc să îmi exprim 
sentimentele fără să îmi fie frică că eşuez. Textele 
pe care le scriu sunt specifice vârstei. Nu sunt mari 
creaţii literare, dar sunt ale mele şi fiecare text are o 
parte din sufletul meu pusă în ea. Prin scris am 
învăţat să îmi exprim sentimentele reale şi nu cele 
pe care le aşteaptă lumea. Metoda aceasta mă ajută 
să mă debarasez uşor-uşor de timiditate. Treptat 
încep să am curajul să îmi exprim sentimentele, 
trăirile, ofurile mele. Scrisul mă ajută să îmi menţin 
mintea ageră, mă învaţă să fac conexiuni rapide şi 
mai ales mă eliberează de stres. 

Şi totuşi, cred că scrisul pentru mine e mai mult 
o terapie. Nu suntem atotcunoscători. Uneori nici noi 
nu suntem stăpâni pe sentimentele şi trăirile 
noastre pe care le aşternem pe hârtie. Se întâmplă 
ca uneori să scriem pe sufletul celor care ne citesc. 
Despre întâmplări prin care trecem şi prin trăirile pe 
care le avem în acele momente. Este foarte posibil 
să vă regăsiţi în paginile pe care le aşternem pe 
hârtie. La fel de bine puteţi să consideraţi postările 
drept o dorinţă de a ieşi în evidenţă. Poate că aşa şi 
este, dar, în general, cei care scriu pe un blog, o fac 

Unii ar interpreta exprimarea adevăratelor 
sentimente prin scris ca o laşitate şi ca o neputinţă 
de a exprima prin cuvinte adevărul din mintea ta. 
Dar, la fel de adevărat este că sunt oameni cărora 
timiditatea le pune barieră exprimării libere. Scrisul 
îţi oferă posibilitatea de a-ţi uşura sufletul, dacă 
vreţi. Şi uite aşa au apărut adevărate opere de artă. 
Pentru că, la un moment dat, autorii cunoscuţi s-au 
aşezat la masă - ei şi foile de hârtie. Şi-au pus pe 
hârtie sentimentele sau s-au transpus în rolul altor 
personaje. De la timiditate în a da frâu liber 
sentimentelor au luat naştere capodopere literare. 

Scrisul te detensionează, te face să priveşti 
umea cu sufletul mai cald. Şi tocmai de aceea când 
ai sufletul trist, refugiază-te în scris. Retrage-te în 
camera ta, pune mâna pe creion şi aşterne 
gândurile. Simţi că vine liniştea în timp ce scrii? Eşti 
pe drumul cel bun - înseamnă că sufletul tău se 
linişteşte şi gândurile tale se pun în ordine. Pune 
foile într-un loc la care să ajungi uşor atunci când 
simţi că gândurile tale sunt grele. 

„Aşa cum sunt trebuie să fiu căutat în ceea 
ce scriu, căci ceea ce scriu este rezultatul 
exact şi chibzuit a ceea ce gândesc şi văd” - 
Antoine de Saint Exupery. 

Despre valoarea sufletului eare 
m-a ajutat să gândesc dincolo de 
cuvinte, dincolo de această lume. 


-51- 


Mariana 
Hajder 


'm să scriu despre tine şi despre 
valoarea sufletului tău, care nu cântăreşte, doar 
valorează. Valorează foarte mult. Din momentul în 
care te-am întâlnit, mi-am dat seama că eşti un 
suflet cald şi bun. Te cunosc din al doilea an de liceu 
şi, deşi acum nu mai eşti aici, te aştept cu 
nerăbdare acasă să-mi mai povesteşti şi să râdem 
împreună. 

Ultima dată când te-am văzut a fost pe 22 
septembrie. Am mâncat clătite cu cacao, pregătite 
cu multă dragoste. Ai fost şi eşti omul care mă ajută 
mereu când al meu suflet te cheamă. Tu ai fost şi 
atunci când am scris primul meu discurs despre 
adolescenţă. Tu ai fost cea care mi-a făcut poze în 
acele zile de iarnă, zâmbind din suflet şi bucurându- 
mă de fiecare moment frumos, alături de tine. Tu ai 
fost cea care mi-a spus că într-o zi se va găsi şi EL, 
omul care mă va iubi pentru ceea ce sunt. Tu m-ai 
ascultat când mi-a fost greu, dar şi atunci când mi-a 
fost bine. Despre prietenia mea cu tine pot vorbi la 
superlativul absolut. Niciodată nu te- am privit doar 
la suprafaţă, dar l-am privit pe cel care m-a încălzit 
în momentele mai puţin bune, şi anume sufletul tău. 
Am înţeles când te-am întâlnit pe tine că adevărata 
relaţie de prietenie nu poate fi decât aceea de a se 
umple unul de altul. Şi atunci când simţeam că sunt 
plină de tine, voiam să mă umplu şi mai mult şi 
simţeam că aveam şi mai mult loc să încap în inima 
ta. Te iubesc, prietena mea Dana. 

Când vei citi această carte şi vei ajunge aici, să 
ştii că am scris totul cu lacrimi în ochi şi din suflet. 
Eşti de neînlocuit. 

acelei biblioteci, unde cărţile pline 
de praf aşteaptă să le răsfoiesc. 


6/T 


“—Yy an oamna Natalia este cea care mereu 
m-a 
îndrumat să aleg o carte bună, o carte care m-ar 
ajuta să cresc şi să-mi dau seama că anume 
această carte mă va ajuta la dezvoltarea 
personalităţii mele. 

8 mai, 2018. Intru grăbită în bibliotecă şi o 
întreb pe doamna Natalia: 

- Aveţi pe aceste rafturi cartea „Tema pentru 
acasă” de Nicolae Dabija? 

- Desigur, o am. Du-te pe raftul din dreapta 
mea, e chiar prima carte. 

Am început să o citesc online, dar aşa cum nu 
dispun de prea mult timp, am lăsat-o baltă. 

A citi e într-adevăr cea mai mare plăcere şi cea 
mai mare pasiune a unui iubitor de lectură. Dacă 
m-ar întreba cineva care e plăcerea mea vinovată, 
aş răspunde cu mândrie: cărţile. N-aş putea spune 
că sunt prietenă din copilărie cu ele. Am început să 
citesc mai profund din adolescenţă. îmi găsesc 
refugiul în cărţi, în ele am găsit mereu un prieten 
de nădejde, inspiraţie, îndrumare şi consolare. 
Cartea care m-a impresionat cel mai mult a fost şi 
este „Tema pentru acasă” de Nicolae Dabija. 

„Tema pentru acasă” e un roman unic. 

Nu l-aş putea compara cu nimic altceva din ce am 
citit. Nicolae Dabija reuşind să ridice simplitatea la 
rang de artă. El nu scrie. El culege esenţele tari din 
experienţele vieţii şi le aşterne splendid pe hârtie. 
Nu m-am îndrăgostit de cuvinte, m-am îndrăgostit 
de conţinutul cărţii. Dacă titlul unei cărţi mă 
captivează, o cumpăr de la librărie, dacă nu, nu. Cu 
această carte însă, a fost cu totul altfel. Ştiusem de 
ea de mai demult, dar niciodată nu m-a tentat să o 
iau din librărie. Poate din motivul că nu mi s-a părut 
atât de interesantă din ce îmi vorbeau alţii. Am 
început eu pe data de 8 mai să o citesc online, dar 
nu am terminat-o până la sfârşit. Ba mă simţeam 
prea obosită să continuu, ba nu dispuneam de timp. 
O capodoperă a scrisului frumos am considerat-o 
abia pe data de 10 mai 2018, când am fost anunţaţi 
că va veni în liceul nostru cel mai deosebit scriitor 
basarabean - Nicolae Dabija. 

Eram fericită, dar nu pe deplin. Aşa cum toţi 
aveau întrebări la cartea sa, mie îmi era ruşine că 
nu am ci- tit-o în întregime. 

Atunci când a început să vorbească, efectiv, am 
amuţit. O făcea într-un mod atât de plăcut, atâtea 
informaţii despre ceea ce a reuşit să realizeze până 
în momentul respectiv, încât m-a făcut să vreau să 
treacă acele 2 ore, să-i mulţumesc, să merg acasă 
şi să o citesc cu sufletul la gură. El a fost cel care 
m-a convins că o carte e un suflet, iar sufletul meu 
e o carte. Că oricât de mult ai citi, nu te plictiseşti. 

îţi doreşti să intri cu sufletul mai profund în 
cuvintele scriitorului. 

Să le înţelegi şi să înveţi o morală c-un mesaj 
puternic care ţi-ar putea schimba concepţia despre 
unele lucruri. Aşa a fost şi în cazul meu. Nu numai 
aş citi cartea de zeci de ori, dar aş repeta la 
nesfârşit acea amintire şi experienţă din data de 
10.05.2018. Aşa cum spunea o deosebită 
profesoară de limba şi literatura română, doamna 
Aurelia Bacalov - momente irepetabile, clipe 
inedite... 

- în viitor mi-aş dori să scriu o carte, aşa cum o 
face scriitorul meu de suflet Nicolae Dabija. Dacă aş 
scrie aşa cărţi cum o face el, aş avea cunoştinţele 
profunde şi vaste pe care le are acest om 
extraordinar. Mi- aţi scris în autograf să am parte 
de lumină de carte, să ştiţi că am, şi vă mulţumesc. 
Mie mi-ar plăcea nespus de mult să-mi cunoască 
sufletul fiecare om care mă citeşte şi să inspir alţi 
oameni. Citind, îmi dau seama că, ele, cărţile, îmi 
dau ocazia să cunosc oamenii şi să trăiesc lucruri 
pe care nu le-aş putea trăi niciodată în realitate. 
Oamenii în lumea în care trăim nu ne-ar putea oferi 
asta. Cărţile ne oferă adevărate lecţii nouă, celor 
care avem suflet să le înţelegem. Eu am învăţat din 
unele cărţi să mă pun în pielea altcuiva şi să nu 
judec după copertă. Fiecare om are un set de valori 
după care se ghidează, o poveste în spatele unui 
zâmbet şi o personalitate puternică. Un celebru 
scriitor, Paul Swe- eney, spunea aşa: „Ştii că 

tocmai ai terminat o carte bună, dacă după ce 
ai întors ultima pagină te simți ca şi cum ai 
pierdut un bun prieten”. 

Şi asta uneori aşa este. Sunt finaluri care pot să 
doară şi să te facă să plângi teribil. Eu am plâns de 
fiecare dată la finalurile nefericite, deoarece m-am 
pus în pielea personajului şi nu neapărat că 
simţeam eu asta, dar simţeam aceleaşi stări de 
durere ca şi când aş fi fost acolo şi ar fi fost o 
realitate. Cărţile au adus un aport important în 
succesul oamenilor - i-au inspirat, impulsionat şi le- 
au schimbat viaţa. „Toţi acei care au acces la o 
bibliotecă, la cărţi, sunt nişte inşi mai buni decât 
alţii, mai fortificaţi, iar durerile îi ating mai puţin şi 
nefericirile trec mai repede” după cum spunea 
Mircea Eliade. 

Oamenii ar fi mai fericiţi dacă ar citi mai mult, 
ar fi mai buni, mai înţelepţi. Cărţile pentru mine 
sunt o adevărată SURSĂ de INFORMARE. 

Şi când crezi că totul capătă 
un sens, viaţa îți mai dă încă o 
palmă. 


5 iulie. Soarele puternic îşi face apariţia 
pe cerul senin. Mă trezesc cu o bună dispoziţie şi 
mă duc până în oraş să iau ceva de mâncare şi 
îngheţată. Când am venit acasă, sora mea mai 
mare, Mihaela, mă întrebă: 

- Ce vrei să mănânci? 

-  Omletă cu şuncă şi salată. 

Doar eu am mâncat, ele nu voiau să mănânce. 
Merg pe leagănul din curtea casei şi stau puţin 
acolo, mă odihnesc. La un moment dat simt cum 
braţul stâng mă mănâncă, dar nu acord atenţie 
prea mare şi merg în casă. Ele stau, mănâncă 
îngheţată şi se uită la un film. 

- lana se uită la mine şi îmi spune: 

- Dece ai faţa atât de roşie? 

Şi când mă uit în oglindă, tot corpul îmi e plin 
de puncte roşii. Nu pare a fi alergie, e prima dată 
când văd aşa ceva. Ambele se sperie şi o sună pe 
mama să o întrebe ce să facă. Apoi au sunat într- 
un suflet la salvare. 

Corpul mă înfierbântă din ce în ce mai tare şi 
începe chiar să îmi provoace mâncărime. 

Când a venit salvarea, mă întreabă: 

- Ce alimente ai consumat înainte? 

- Doar omletă, dar ouăle erau proaspete. 

- E alergie, chiar dacă le-aţi luat din cuibar, 
acum cum e foarte cald, probabil să fi fost vechi. 
îţi vom pune 2 injecții şi îţi vom da câteva 
medicamente. Staţi liniştite, peste o oră îţi va 
dispărea. 

- Bine, mulţumesc. 

- Şi încă ceva! Voi, surorile ei, să-i faceţi ceai 
de muşeţel şi să-i daţi să bea cât mai mult, vă 
asigur că îi va trece. 

Mi-a trecut, dar dimineaţa mi-au apărut la loc. 
Mă mânca iarăşi tot corpul şi am decis să merg la 
medic. 

Când ajung acolo, chiar şi medicul se sperie şi 
îmi spune: 

- O, Doamne, păi asta se numeşte urticarie 
acută. îţi voi da câteva pastile, şi va trebui să ţii 
dietă. Să nu consumi alimente grase, ci doar 
naturale. Ceea ce nu mi-a spus medicul e în cât 
timp mă voi vindeca. Eu m-am vindecat în doar 3 
zile, dar, de regulă, poate ţine câteva săptămâni, 
luni sau chiar ani. 

Trei zile în care m-am chinuit şi simţeam că nu 
sunt eu. Când m-am trezit pe 8 iulie şi nu mai 
aveam nimic, eram foarte fericită că-mi trecuse. 

Dieta pe care am ţinut-o timp de 3 zile a fost 
una foarte strictă. Astăzi, când sora mea a făcut 
clătite cu îngheţată, am putut mânca fără să-mi 

mai apară nimic. 
Ce simt acum? Simt că viaţa mi-a mai dat încă 
o lovitură. 
Doamne, 
Suport acest chin, dar... 
Rezist! 
Şi totuşi... 
Când vei avea milă? 
Când mă vei opri din aceste 
lupte? Lupte grele, lupte 
dureroase. 

13.08.2018 - o dimineaţă rece, dar liniştită. 
Aglomeraţia din centrul oraşului Chişinău nu îmi 
tulbură gândurile. îmi adun toată puterea şi merg 
să-mi realizez visul. Un celebru scriitor Langton 
Hughes spunea aşa: „Ține cu dinţii de visele 
tale! Dacă visele mor, viața devine o pasăre cu 
aripile frânte, ce nu poate zbura”. încă din luna 
mai am ţinut cu dinţii visul de a îmi înlătura un os de 
la cutia toracică, şi este neapărat nevoie de o 
intervenţie chirurgicală. Intru în spitalul de urgenţă 
Toma Ciorbă cu familia mea, care mă va susţine de 
la început până la capăt. Intru în cabinetul domnului 
chirurg Igor Maxim şi, văzându-l, mă simt mai liberă. 
Zâmbetul său cald şi starea de duioşie îl cuprinde 
imediat. îmi spune cu o căldură-n glas ce îmi va 
face, încât deja mă simt ca acasă. Simţeam că va 
face o treabă bună, felul cum îmi vorbeşte, mă 
priveşte, îmi zâmbeşte, mă convinge de lucrul 
acesta. Mi-a spus că astăzi voi fi internată, iar 
miercuri, la 8:45 va începe totul. 

în acele două zile înainte de operaţie, muzica îmi 
va fi cel mai frumos sunet de care chiar voi avea 
nevoie. Să o simt, să mă calmeze. Dar marţi pe la 
amiază, „sunetul” se opreşte. Vine anesteziologul şi 
mă face să tresar şi să simt acele emoţii puternice, 
cu toate că eu nu-mi doresc asta. îmi zâmbeşte şi 

îmi vorbeşte atât de cald, însă ce mi-a spus, mă face 
să plâng, pentru că mi-a zis că va fi o operaţie 
complicată şi există riscul unor complicaţii. Dar da, 
voi risca! 

15.08.2018 - dimineaţa în care mă trezesc cu 
puţină dispoziţie. Nu pot să mă consum că doar la 
8:45 intru în sala de operaţie, unde mă aşteaptă 
anestezio- logul şi încă câteva asistente medicale. 
Ele încearcă să mă facă să râd, dar pe mine atâtea 
gânduri mă chinuie, nu mi-e deloc uşor, dar mai ales 
lor: mamei şi surioarei mele. Aleargă ca „nebunele” 
la etajul 2, unde se află secţia de reanimare şi unde, 
după cum mi-a spus anesteziologul, după 3 ore 
jumătate voi fi dusă acolo. Ce fete minunate şi 
puternice am! 

După câteva minute de la intrarea în sala de 
operaţie, anesteziologul mă întreabă: 

- Marina, eşti fericită? 

-Nu. 

- Dece aşa? 

- Nu am de ce să fiu acum, după ce mă voi 
trezi lângă mama, atunci voi fi. 

- în câteva minute vei adormi. Gândeşte-te la 
ceva frumos. 

- La ziua mea de naştere, la asta o să mă 
gândesc. 

Astăzi e data de 15 august, iar pe 28 voi face 18 
ani. Anestezia îşi face repede efectul, în 2 secunde 
deja văd ca prin ceaţă. Trei ore şi jumătate va dura 

intervenţia. Pentru mine parcă au trecut 10 minute, 
deja mă trezesc în alt loc, mai straniu de data asta, 
sala de reanimare. Zicea medicul că voi sta 24 de 
ore acolo, dar eu mă trezesc după vreo 3 ore. Când 
văd cum îmi stă atârnat un tub de la sânul meu prin 
care curge sângele şi pe care îl voi purta în tot 
spitalul după mine, iar picioarele sunt bandajate 
(profilaxie ca să nu să se ducă sângele de la vene la 
inimă). Mi-e foarte rău acum, în prima zi. Abia dacă 
mă pot ridica. 

16 august, ora 10:00. Mă trezesc şi spre 
mirarea mea, mă simt cât de cât bine. Chiar mă pot 
ridica. Eu atât de puternică? Da, mi-am adunat toate 
forţele timp de 3 luni şi într-o săptămână voi învinge 
şi voi trece şi peste asta. 

Seara, am parte de multă dragoste şi din partea 
celor mai deosebite prietene: Marinela şi Aurica, 
care mă răsfaţă cu flori şi o carte bună. 

- Voi sunteţi cele care mă faceţi să mă simt cu 
adevărat frumoasă şi datorită vouă, am puterea să 
merg mai departe. 

Am mai stat cu ele câteva ore pe hol şi când s-a 
încheiat vizitarea pacienţilor, rămân doar eu cu 
mama. O strâng puternic de mână şi îi spun: 

- Mamă, eşti omul care îmi este alături când 
am cea mai mare nevoie, şi acest „totul greu” se 
transformă în „totul uşor” pentru că eşti TU aici, 
lângă mine. 

Mă culc. Mâine e o nouă zi în care trebuie să mă 

trezesc zâmbind. 

17 august, ora 8:00. Mă ridic din pat cu ajutorul 
mamei şi merg să mi se facă pansament. Mi-l fac doi 
asistenţi: domnul lon şi domnul Marin. Astăzi este de 
gardă domnul lon. Mă ajută să mă ridic pe acea 
masă şi se apucă să-mi facă pansamentul cu grijă. 
La un moment dat, mă întreabă: 

- Tu când vei fi mare, ce-ţi doreşti să devii? 

- Nu m-am gândit la asta încă, dar 
dumneavoastră vă place această meserie? 

- Nu m-am gândit niciodată că am să ajung 
aici, dar uite că am ajuns, chiar dacă e greu şi noi 
îmbătrânim învățând. Şi intr-adevăr, în doar două 
zile m-au făcut să înţeleg exact opusul la ceea ce 
credeam. Mă duc în salonul meu şi mă culc. Când 
deja se face târziu, mă trezesc brusc şi îmi trăsneşte 
ceva prin cap. O foaie şi un stilou, de asta am eu 
nevoie la ora asta. Este aproximativ ora 23:00, dar, 
Doamne, Doamne, tot la mine ţine şi hop! intră 
domnul lon să mă întrebe dacă mă simt bine, dar pe 
mine, chiar dacă mă durea totul, îi zic: 

- Deun pix... şi mă bâlbâi. 

Şi mama adaugă: 

-  Aduceţi-mi, vă rog, o foaie albă de hârtie şi 
un pix. Ea e scriitoare la noi şi vrea să scrie o 
scrisoare de mulţumire domnului chirurg. 

- Avem un carnet de mulţumiri chiar pentru 
această secţie şi i-l pot aduce. 

După ce mi-a adus carnetul, i-am mulţumit, am 

dat sunetul muzicii mai tare şi am dat frâu liber 
inspiraţiei. Vreau să scriu ceva de care să mă simt 
mândră că în curând voi împlini 18 ani şi prin ceea 
ce voi scrie, să se deducă că sunt o persoană 
conştiincioasă şi recunoscătoare. Două pagini scrise 
din suflet şi respect. 

Printre rânduri scriu aşa: „Nu mi-a plăcut 
niciodată medicina, dar în săptămâna aceasta 
am înţeles exact opusul Pe cât de mult doare, 
pe atât de mult vindecă”. l-am mulţumit atât 
dumnealui cât şi asistenţilor medicali pentru munca 
asiduă, pentru grija şi conversațiile frumoase 
discutate într-un timp scurt. Mi-ar fi plăcut să mai 
stau, dar de data asta, să fiu în postura lor, pentru 
că medicina este cea mai frumoasă meserie, dar 
cum eu nu aş putea deveni, în ochii lor eu văd 
responsabilitate, dorinţă şi dragoste. Dragostea 
pentru muncă. El sunt cei care ne îngrijesc şi ne 
SALVEAZĂ. 

La majoratul meu, eu am primit cel mai frumos 
cadou, operaţia care este „cireaşa de pe tort”. încet, 
încet le rezolv pe toate şi sper că în curând mă voi 
recupera. 

A fost un moment dificil din viaţa mea, recunosc 
asta, dar acum am învăţat că „problemele” cu care 
mă confruntam înainte sunt de fapt, minore pe 
lângă această durere care nu ştii dacă corpul şi 
sufletul îţi rezistă sau nu. Nu e nicio emoție mai 
mare şi nici un sentiment mai puternic decât să-mi 

imaginez cum mama şi sora mea au stat 6 ore lângă 
sala de operaţie şi m-au aşteptat. Le întreb cu 
sufletul plin de aşteptare: 

- Cum e? E bine? 

Vreau să deschid mai repede ochii şi să le simt 
aproape de sufletul meu. 

Astăzi, 20 august, am început să plâng în faţa 
mamei şi i-am mulţumit pentru fiecare SACRILICIU şi 
pentru faptul că a luptat în fiecare secundă, cu mine 
şi alături de mine timp de 18 ani! 

E dimineaţa de 20 august. Astăzi merg acasă. 
Mama se duce la primul etaj să-şi ia o cafea, iar pe 
hol îi observă pe toţi asistenții medicali cum stau 
împrejur şi citesc scrisoarea pe care am scris-o ieri, 
la 19 august. Dar, când o observă pe mama, închid 
carnetul şi îi zâmbesc. 

Când se întoarce de jos, îmi spune: 

- Ştii ce făceau toţi asistenții când m-am dus? 

- Ce? întreb eu curioasă. 

- îţi citeau scrisoarea şi mi-au zâmbit. 

- Am făcut ce trebuia să fac, pentru că îi 
respect mult şi nu mi-a fost greu să scriu cuvinte pe 
care doar oameni ca ei le merită. 

Când am ieşit pe acea uşă i-am îmbrăţişat pe toţi 
şi am plecat. Nu ştiu de ce, dar sincer, a fost pentru 
prima dată când am ieşit de acolo căzându-mi o 
singură lacrimă: lacrimă de fericire. 

Afară plouă. Şi cerul plânge pentru mine. Ajung 
acasă şi lana ne aşteaptă cu diferite bucate. După 

ce am mâncat, merg în camera mea. Mă aşez în faţa 
oglinzii, mă privesc şi lacrimi şiroaie îmi curg pe 
obraz, zicând: 

SUNT AICI. MAI PUTERNICĂ şi LUPTA CU MINE AM 
CÂŞTIGAT-O. 

Şi vezi, TU, DOAMNE, de câte ori îmi dai să mă 
confrunt cu ceva, eu lupt şi nu pierd în faţa TA, 
pentru că Tu voieşti acest lucru. 

chestii de-ale noastre. 

- lana, peste 2 minute spunem „Adio” copilăriei 
şi începem o nouă etapă, cea de adult. 

- Ah, dulcea mea copilărie, 

Ce repede s-a dus, 

Nu mai este, n-o să mai fie, 

Doar amintirea o mai păstrez vie... 


Ceasul bate ora 12:00. Prietenii noştri ne 
aşteaptă la poartă. Păi! cum fără surpriză? leşim noi 
din casă şi încep cu toţii să cânte: 

- Mulți ani trăiască, la mulţi ani! 

Ne-au dat şi două brioşe, pe ele erai puse 
lumânările. Ne-am pus câte o dorinţă şi prietenul 
nostru, Cătălin, ne spune: 

- Surpriza încă nu s-a terminat, vă îmbrăcaţi şi 
mergem la Hănăseni, la Marinela. 

Cine este Marinela? Este sora noastră, doar că 
de la părinţi diferiţi. Trei suflete născute în aceeaşi 
zi, aceeaşi lună, şi poate aceeaşi maternitate. Am 
cunoscut-o la liceu şi uite că Dumnezeu a făcut în 
aşa fel ca noi să ne găsim. Urcăm în maşinile 
prietenilor şi ne ducem la ea. Ajungem acolo. Când 
iese din casă, ne vede pe toţi lângă poarta casei ei. 
Ne ducem noi primele şi îi spunem cel mai călduros 
„La mulţi ani” şi cel mai sincer „TE IUBESC”. 

Aşa cum stăm toate în cerc, unul dintre prieteni, 
Gabi, scoate din portbagaj un tort şi ne cântă acele 
sincere cuvinte de „La mulţi ani”. Noi ne ţinem de 
mână toate trei, fiind foarte emoţionante. Şi ca să 
fie totul complet, la final ne stropesc şi cu şampanie. 

- Haideţi în casă, că doar n-o să stăm în drum, 
spune Marinela, fiind destul de emoţionată. 

Acolo ne aşteaptă şi părinţii Marinelei care ne 
felicită şi simt bucuria alături de noi, la fel ca şi 
părinţii noştri. Aşa cum stăteam la masă, o vedem 
pe Marinela cum vine în spatele meu şi al lanei şi ne 
pune în jurul gâtului câte un colier şi ne spune: 

- Dacă sufletele sunt legate, atunci voi sunteţi 
sufletul meu! 

O îmbrăţişăm şi le mulţumim părinţilor ei pentru 
cadoul pe care ni l-a dăruit astăzi - pe EA. 

Am stat cam două ore şi pe la 1:30 am plecat 
acasă. Nebunia de-abia începea. 

28.08.2000, ora 1:00, 1 kg 300 şi celălalt 1 kg 
600, am văzut pentru prima dată lumina zilei. Şi 
acum îmi amintesc cum mama mă ţinea pe mine la 
braţul stâng, pe lana la braţul drept, şi asculta cum 
inima noastră bate pentru prima oară. Pentru prima 
oară ne-a auzit plânsul. Pentru prima oară ne-a auzit 
râsul. Şi tot pentru prima oară ea ne-a apropiat una 
de cealaltă - două suflete legate. 

E aceeaşi vară caldă, aceeaşi oră, aceeaşi zi, 
doar că nu acelaşi an. 

Mă trezesc somnoroasă. Telefonul îmi bâzâie de 
la sutele de mesaje, dar eu nu am timp acum să 

răspund. Acum ieşim afară în pijamale. Ne aşteaptă 
mama, tata, mătuşa şi sora noastră mai mare care 
vor să ne facă o surpriză. Habar nu aveam că vom 
avea parte de această surpriză, şi mai ales din 
partea lor, care sunt „aerul” pe care-l respirăm în 
fiecare zi. Ne aşezăm pe leagănul din ogradă şi îi 
vedem cum ies toţi din bucătărie strigând în gura 
mare: 

-  SUURPRIZĂĂ... 

Cu două torturi în mână, şampanie şi doi urşi de 
pluş îmbrăcaţi în maiouri pe care scrie: „La mulţi ani, 
Marina!” „La mulţi ani, lana!” Mama are ochii 
înlăcrimaţi şi ne spune: 

- Am vrut ca astăzi de ziua voastră să vă 
oferim ceva pe care-l veţi păstra toată viaţa şi vă 
veţi aminti că e de la mama şi tata. Vreau cuvântul 
„copilărie” să vă fie mereu imprimat în suflete şi 
privind aceşti urşi, să nu uitaţi că aţi fost şi veţi 
rămâne copiii noştri. 

Plâng. Sunt lacrimi de fericire. 
toţi şi le spun: 

- Cât de mult mi-am dorit ca această dimineaţă 
să arate aşa. Şi Dumnezeu mi-a ascultat ruga. Vă 
mulţumim şi să ştiţi că orice s-ar întâmpla, sufletul 
meu şi al lanei nu se va despărţi niciodată unul de 
celălalt, ele vor rămâne lipite mereu. 

Am mers să facem poze de familie, iar după 
aceea să ne pregătim de serbare. Vom sărbători 
până dimineaţă, alături de cea mai tare a doua 


i îmbrăţişez pe 

familie. 

Şase seara. Suntem gata să înceapă nebunia. M- 
am îmbrăcat într-o rochiţă de vară şi împreună cu 
Marine- la ne-am dus în localul unde vom sărbători. 
Toţi prietenii sunt acolo. Ne oferă cadouri şi începe 
distracţia. 

Am mâncat, am dansat şi ne-am simţit bine 
împreună. 

Ora 1:00. lau telefonul şi scriu în agenda mea şi 
cu aceste cuvinte încheindu-se şi această zi 
mirobolantă: 

Am aşteptat această cifră de „18” luni bune. 
Vârsta adolescenţei este vârsta care, aparent, pare 
a nu ne da prea mari bătăi de cap, dar, de fapt, 
odată cu această vârstă, apar responsabilităţile de 
care părinţii ne privau când eram mici şi e vârsta în 
care maturizarea îşi spune cuvântul. Ajunsă până 
aici, am o dorinţă puternică a dăruirii de sine şi a 
primirii iubirii altora, dar şi dorinţa de a da sens vieţii 
mele proprii. 

Am aşteptat această zi de un an, pentru că ne- 
am dorit să fim toate împreună, şi aşa a şi fost. Aşa 
cum Doamne, Doamne ai făcut în aşa fel încât 
cândva, în- tr-un locuşor din Moldovă să se 
întâlnească trei suflete născute în aceeaşi zi, tot El 
ne-a îndeplinit şi visul de a fi una lângă cealaltă şi în 
cea mai importantă zi pentru fiecare dintre noi. 
Toată luna august ne-am tot gândit cum va fi, dacă 
va veni toată gaşca de „nebuni frumoşi”, şi cel mai 

mult ne-am dorit să fie un majorat de poveste. însă 
povestea a durat prea puţin şi dorea să mai fie 
continuată. Dar aşa cum a fost, a fost de senzaţie. 
Fiecare moment petrecut va rămâne pentru 
totdeauna în sufletul nostru! 

V-am avut alături de noi, pe voi, oameni 
minunaţi, gaşca cu care am făcut istorie în acea 
seară şi nu numai. Istorie cu un conţinut aparte şi un 
final remarcabil. Cea mai tare istorie. Cu cea mai 
tare FAMILIE. Pe unii dintre voi îi cunoaştem încă din 
copilărie şi aţi fost martori încă de la început. 
începutul dezvoltării noastre. Oamenii cu care ne- 
am scris „SCENARIUL VIEŢII” şi care aţi rămas până 
în ultima oră din ziua când am spus ADIO 
COPILĂRIEI. Pe unii suntem fericite că v-am întâlnit, 
chiar dacă mai târziu. „Mai bine mai târziu decât 
niciodată”, pentru că dacă nu vă cunoşteam, toată 
„nebunia” şi „frumosul” petrecut la fiecare zi de 
naştere, în fiecare seară, în fiecare moment, nu mai 
aveau acelaşi sens. De ziua noastră neam întâlnit 
toţi în aceeaşi formulă. Aşa cum ne-am dorit. Citeam 
ceva pe internet şi cineva spunea aşa: „Ca atunci 
când, noaptea, sub stele, mai pui un vreasc pe 
foc nu pentru a te încălzi, ci doar pentru a 
menţine în viață o scânteie care poate naşte, 
la un moment dat, flăcări, lumină şi căldură..!' 

Şi voi sunteţi prietenii pe care îi putem defini 
după aceste rânduri. 

în această seară CU VOI am construit 

momente 
pe care le vom păstra 
nu doar în 
MINTE 
dar şi în 
SUFLET. 
Bacău, România 

ILM sfârşit de octombrie. Şi aşa cum se sfârşeşte 
această lună, începe şi vacanţa de toamnă. Eu şi 
prietenele mele hotărâm ca mâine, 1 noiembrie, să 
plecăm într-o călătorie în România. Ne-am gândit să 
mai petrecem ultimele clipe împreună. Cum se va 
termina acest an, drumul vieţii ne va duce pe fiecare 
în locuri diferite. Şi vrem ca şi imaginile pe care le 
vom aduna în această săptămână să se transforme 
în amintiri memorabile. Să le păstrăm vii, să ne 
bucurăm de ele şi să le putem retrăi de fiecare dată 
cu mare drag. Şi faceţi şi voi la fel ca noi, trăiţi 
fiecare clipă la maxim: dansaţi, faceţi sport, citiţi. 
Lectura ne educă şi ea este cea care face cunoscută 
iubirea. Fiecare om poate descoperi iubirea şi feţele 
ei dintr-o carte. Citind, oamenii vor fi îndrăgostiţi de 
iubire, îşi vor dori iubirea în viaţa lor şi vor pune mai 
puţin preţ pe relaţiile sexuale şi mai mult pe 
sentiment. 

Sportul e însăşi viaţa. E un izvor de 
sănătate, toleranţă, unitate şi dragoste. 

Muzica şi dansul sunt două căi de 
soluționare când omul are vreo problemă, ele 
vindecă. 

O rețetă de succes ? TRĂIEŞTE CLIPA! 

într-o clipă se poate naşte o dragoste. O clipă la 
care alţii nu se uită, pentru că nu au timp. Nu au 

timp de gesturi, de strângeri de mână sau 
îmbrăţişări călduroase. însă, într-o clipă îţi poţi 
pierde viaţa. Acea clipă a cărei valoare nu ai ştiut s- 
o apreciezi. Fiecare minut are valoarea lui şi trebuie 
să ştim să apreciem momentele pe care ni le oferă 
oamenii sau chiar ea, natura, care ne oferă mereu 
cel mai frumos SPECTACOL. 

Şi acest spectacol îl vom privi în zilele ce 
urmează, admirând frumuseţile Bacăului. 

1 noiembrie. Suntem la Chişinău, în gară. Ne 
urcăm în autocar şi pornim spre destinaţia locului în 
care ne aşteaptă prietena noastră Andreea - 
autogara. 

Şase ore obositoare, dar care au meritat. 

leşim din autocar şi o vedem pe Andreea care 
vine alături de prietenul ei cel mai bun. 

- Ce faceţi, fetelor? Aţi ajuns, totul e bine? 

- Da, suntem bine. 

Ne-am urcat în maşină şi am placat la Moineşti. 
Am ajuns. Acasă ne aşteaptă mama Andreei, care 
ne-a pregătit diferite bucate, inclusiv şi prăjituri de 
casă. 

- Mamă, ele sunt fetele de care-ţi povesteam, îi 
spune Andreea. 

-  încântate de cunoştinţă, răspundem toate în 
cor. 

- După ce am mâncat, am mai povestit, 
Andreea vine cu propunerea: 

- Haideţi să bem un suc în oraş, vreţi? 

- Suntem cam obosite, îi spun eu. 

- Dar hai, doar nu stăm mult, nu? spune lana. 

- Nu, vom sta o oră. 

- Atunci hai să ne îmbrăcăm şi să mergem. 

Ne-am dus la o terasă din apropiere. Am băut 
suc, am ascultat muzică şi în mai puţin de o oră ne- 
am întors acasă. Aşa cum noi eram foarte obosite, 
nu mai stăm la poveşti şi ne culcăm. Mâine se 
desfăşoară „Balul Boboceilor” la casa de cultură 
„Lira”, motivul pentru care am şi venit aici. Vrem să 
vedem cum se face aici, după spusele Andreei e 
diferit. 

2 noiembrie. Ne trezim dimineaţă şi mergem la 
masă. 

- Ce aţi vrea să mâncaţi? 

- Orice, chiar nu are importanţă, îi răspundem 
noi. 

- Vreţi prăjituri cu gem şi ciocolată de care aţi 
mâncat şi ieri? 

- Desigur, au fost foarte bune. 

După ce am mâncat, am mers să ne pregătim. 
La ora 16:00 se începe. 

- Din păcate, eu trebuie să stau acasă să o mai 
ajut pe mama la unele treburi casnice. 

- Păi noi cu cine mergem? întreabă Aurica. 

- Vă va aştepta acolo prietena mea, Diana. 
lana şi Marina o cunosc, că au mai fost şi anul 
trecut. 

Ora 4:00. Andreea ne cheamă un taxi şi ne 
ducem la concert. De fapt, la ei e concurs. Şi chiar 

îmi este interesant şi vreau să văd prin ce se 
deosebeşte de cel pe care-l organizăm noi. 

Ajungem acolo şi o văd pe Diana chiar la uşă. Ea 
este cea care împarte biletele şi una din 
organizatoarele acestui concurs. 

- Poftim biletele voastre, fetelor. Sper să vă 
simţiţi bine aici, ne spune ea, zâmbind. 

- Mulţumim, Diana! 

O îmbrăţişăm toate şi plecăm în sală. 

La 4:20 începe concursul. îi spun aşa, pentru că 
aici, spre deosebire de cum e la noi, sunt câte doi 
reprezentaţi din fiecare clasă, şi cel care se va 
prezintă cel mai bine, câştigă. La noi însă, se face 
acest bal participând toată clasa. Şi prin repetițiile 
pe care le fac ei se împrietenesc, interacționează 
unii cu alţii şi se simt ca într-o familie - mare şi 
unită. 

Denumirea acestui bal este „Folclorul” unde 
participanţii vor demonstra prin cântec, dans, 
scenetă, şi echipa care va respecta în totalitate 
această temă, va fi premiată şi desemnată ca fiind 
bobocelul şi bobocica anului. 

Eu, ca spectator, privesc şi mă îndrăgostesc de 
frumos. Mă îndrăgostesc de glasul oamenilor 
talentaţi de pe această scenă. 

Stau şi privesc. Nu-mi pot lua ochii de la copiii 
din faţa mea şi în acest moment îmi amintesc cum a 
fost atunci când am urcat eu pe scenă, şi această 
dată de 5 octombrie nu aş putea s-o uit vreodată, 
deşi au fost mulţi colegi de ai mei care au participat 

la activitatea dedicată dascălilor, eu am fost 
discipolul care a emoţionat până la lacrimi. 

5.10.2018 - Aerul rece îmi pătrunse în nări, iar 
vremea de afară ar trebui să-mi provoace o stare de 
somnolenţă, iar tristeţea să-mi dea târcoale. în ziua 
aceea de vineri am simţit doar fericire, fericire pură. 
M-am pornit la liceu într-un costum clasic de culoare 
albastră, iar părul prins într-o coadă. Frunzele de un 
galben pal, acoperă pământul, iar eu am păşit pe 
acel covor sublim pe care frunzele îl creează. 

N-am mers la ore. Am stat în sala de festivități şi 
am făcut repetiţii până la ora 13:00, până a început 
activitatea. Când a început, am întâmpinat dascălii 
cu aplauze furtunoase. Atunci când prezentatoarea, 
Ariadna, care prezenta alături de partenerul ei, 
lulian, mi-a strigat numele, zicând: 

- în această zi, eleva Hajder Marina, v-a pregătit 
un discurs. Să o invităm în scenă. 

Am urcat pe scenă. îmi tremurau mâinile pe 
microfon, iar emoţiile le stăpâneam cu greu. Când 
muzica a început, mi-am început discursul: 

E iarăşi 5 octombrie, iar astăzi, mă închin în faţa 
dumneavoastră cu cuvinte deosebit de frumoase, nu 
doar pentru că sunteţi oamenii care ne-au ghidat zi 
de zi şi al căror suflete ne-au ajutat, inspirat şi ne-au 
modelat să ajungem cu brio până aici! Astăzi mi-e 
toamnă în suflet, simt nostalgie pentru că o să-mi fie 
dor să mai iau stiloul între degetele din mâna stângă 
şi să mai scriu despre voi câte un cuvânt, câte o 
frază. Nu vreau şi nici nu mă pot desprinde de ideea 

că peste câteva luni, pentru noi, absolvenţii, se va 
sfârşi ultimul episod din al nostru film pe care ni l-aţi 
inserat chiar dumneavoastră în suflet cu gustul 
dulce al amintirilor: „Ah, minunații ani de şcoală, 
minunații ani de liceu”. Acum, ne simţim martori 
tăcuţi, spectatori imparţiali şi absenţi ce-şi doresc ca 
timpul să se oprească-n loc, să mai putem învăţa 
ceva bun şi frumos. Voi sunteţi cei care veniţi la 
muncă doar pentru a primi câţiva bănuţi pentru 
pâine şi acest lucru nu e unul din scopurile 
principale, ci primiţi adevărata bucurie când vă 
sacrificați, dându-vă şi al vostru suflet dragostei 
pentru copii. Sunteţi cei care ne învaţă că-n viaţă e 
bine să fii un om bun, respectuos şi deştept. Voi ştiţi 
că noi, copiii de azi, suntem cetăţenii de mâine. 
Pentru asta, mă închin din tot sufletul în faţa 
dumneavoastră, iubiţi profesori! 

Eu vă doresc multă sănătate, răbdare, să aveţi 
puterea să mergeţi în fiecare dimineaţă în faţa 
copiilor şi să vă afişaţi acel zâmbet cald pe care 
orice copil vi-l adoră. Meseria de dascăl e cea mai 
plăcută meserie şi sunt momente când deşi nu 
sunteţi într-o stare aşa bună, noi, copiii, suntem cei 
care vă putem face să vă bucuraţi de succesele 
noastre. Peste ani, o să-mi amintesc de ineditele 
clipe petrecute în sânul şcolii şi al liceului fiind 
stăpânită de emoția marilor împliniri. Să-mi 
amintesc că la şcoală am trăit mai mult în paradisul 
inocenţei şi am fost doar un copil care îşi dorea mai 
mult să lege prietenii, iar aici, la liceu, sunt deja o 

adolescentă matură, responsabilă şi mult mai 
stăpână pe sine. Atât acolo, cât şi aici, toţi am fost o 
familie şi în spatele tuturor momentelor mai puţin 
plăcute, a fost pentru totdeauna apus. 

Când mi-am terminat discursul şi am coborât de 
pe scenă, toţi profesorii mi-au zâmbit, iar doamna 
bibliotecară, Natalia, nu se putea opri din plâns. 
Luni, pe data de 8, am întrebat-o: 

- Dece aţi plâns? 

- Pentru că atunci când ai rostit fraza „O 
să-mi fie dor să mai iau stiloul între degetele 
din mâna stângă şi să mai rostesc despre voi 
câte un cuvânt, câte o frază”, mi-am dat seama 
că eşti un copil minunat, Marina. Meriţi toată 
admiraţia mea! 

După ce mi-am amintit de această zi, aud glasul 
lanei care îmi spune: 

- Marina, hai să mergem, concursul a luat 
sfârşit. 

Am urcat în taxi şi ne-am dus acasă la Andreea, 
unde ne aşteaptă să mergem la un party, care va 
începe la ora 21:00. 

Am ajuns. Andreea ne aşteaptă în bucătărie să 
mâncăm şi ne întreabă: 

- Cum a fost la bal, fetelor? V-a plăcut? 

- A fost frumos, mi-a plăcut mult cum s-a 
desfăşurat acest concurs. Toţi copiii s-au prezentat 
foarte bine şi s-a văzut că erau pregătiţi şi destul de 
talentaţi, îi spun eu încântată. 

Acum mergem să ne pregătim şi o lăsăm pe 

Andreea să ne facă machiajul la toate. După ce ne- 
am pregătit, la ora 20:50, am plecat la petrecere. 

Am intrat în local. Oamenii se îmbulzesc şi 
aşteaptă nerăbdători să intre şi să se distreze. Un 
local mare, cu muzică bună în perioada caldă a 
anului, oamenii se pot distra chiar şi în piscină, care 
este afară. 

Am plecat acasă pe la ora 2, şi a doua zi, 
noaptea la 00:00, avem autocar spre Chişinău. 

Trei noiembrie. Mă trezesc dimineaţă şi pierd 
vremea stând la telefon. Fetele dorm şi aştept să se 
trezească. S-au trezit pe la amiază, ne-am pregătit 
bagajele şi când am ieşit din casă, îi spunem 
Andreei şi părinţilor ei: 

- Mulţumim de ospitalitate, ne-am simţit bine şi 
cu siguranţă vom mai veni. 

-  Staţi să vă aduc câteva prăjituri, spune mama 
Andreei. 

- Acum plecați cu autobuzul „Massaro” până la 
autogara din Bacău, da? ne întreabă tatăl Andreei. 

-Da. 

- Drum bun, fetelor. Să ajungeţi cu bine! ne 
spun părinții Andreei. 

leşim pe poartă, o îmbrăţişăm pe Andreea şi îi 
spunem: 

- Mulţumim, Andreea, pentru aceste zile. în 
vacanţa de iarnă te aşteptăm la noi. 

Ora 19:00. La ora 20:00 vom ajunge la autogară. 
Ca să nu stăm 5 ore în autogară, va veni prietena 
noastră Ana şi vom merge la ea, la cămin. Alături de 


82. 


Restul e 
tăcere... 


cămin este şi Universitatea „Vasile Alecsandri” unde 
învaţă ea. 

Ora 19:45. Aşa cum noi nu ştim oraşul Bacău, ne 
dăm jos în faţa magazinului „Lidi”, dar când ne dăm 
jos şi ne uităm în jur, ne dăm seama că am încurcat 
şi nu suntem la autogară. 

- Ce facem acum? ne întrebăm noi. 

- Vom întreba pe cineva, să sperăm că 
autogara este pe aproape. Dacă ajunge autobuzul 
„Massaro” înaintea noastră, Ana îşi va face griji, mai 
ales că noi nu ştim nimic aici. 

Mergem mai în vale şi una dintre noi opreşte un 
om şi îi spune: 

- Bună seara, mă scuzaţi, îmi puteţi spune 
unde este autogara? 

- O luaţi la dreapta, faceţi chiar 5 minute de 
aici. 

Cu bagajele în mână, obosite, am găsit într-un 
final şi autogara. Trecem strada şi Ana este chiar în 
faţa noastră. Speriată ne întreabă: 

- Doamne, fetele mele, ştiţi cât de tare m-am 
îngrijorat când am văzut că voi nu mai coborâţi din 
autobuz. Am şi sunat-o pe Andreea să o întreb cu ce 
Doamne, iartă-mă, v-a trimis. 

- Păi, ne-am panicat şi noi când am văzut că nu 
suntem în faţa autogării. Bine că nu am făcut prea 
mult până aici, zic eu şi o îmbrăţişez. 

- Acum vom lua un autobuz şi vom merge la 
cămin. Nu facem mult până acolo. La cămin ne 
aşteaptă colega mea de cameră, Mirela. Pe la 23:50 

voi suna la autogară şi vă voi rezerva bilete. 

La 8:40 ajungem la universitate. Intrăm în 
căminul 3, căminul de fete şi băieţi care studiază la 
specialitatea de Kinetoterapie. Intrăm în cameră, 
unde prietena Anei, Mirela, tocmai venise de acasă 
şi îşi despacheta lucrurile. O salutăm şi după ce a 
venit şi Marinela cu prietenul ei Bogdan, am mai stat 
şi când s-a făcut ora 23:50 am plecat la autogară. 

Suntem la autogară. Aşteptăm autocarul. E 
foarte frig, şi după jumătate de oră vedem cum la 
00:10 vine autocarul. Ne apropiem de şofer şi îi 
spunem: 

- Bună seara, aveţi 4 locuri libere până la 
Chişinău? 

- Mă scuzaţi, dar nu, au mai rămas doar două 
locuri libere. 

- Adriana, Aurica, duceţi-vă voi. Noi ne 
întoarcem înapoi şi mâine dimineaţă, la ora 8:00, ne 
vom întoarce cu Marinela înapoi, le spun eu. 

- Bine, aveţi grijă de voi. 

- Şivoi. 

Am găsit un taxi şi îi spunem taxistului: 

- Duceţi-ne, vă rog, la căminul 3, la 
universitatea „Vasile Alecsandri”, îi spune lana 
şoferului. 

- Sunteţi moldovence? ne întreabă el. 

- Da, îi răspund eu cu voce tare. 

- Şi aţi venit să vizitaţi Bacăul? 

- La Moineşti am fost, s-a desfăşurat un 
concurs. 

- Am înţeles. Să mergem. 

Am ajuns, iar la poarta universităţii era un domn 
înalt. Paznicul. 

Ne-a lăsat să intrăm, iar pe bancă stătea Ana cu 
încă câţiva prieteni. 

Speriată ne întreabă: 

- De ce v-aţi întors înapoi? 

- Nu mai erau locuri şi au plecat doar ele. 
Plecăm mâine dimineaţă. 

- Păi, nu aţi vrea să plecaţi luni? Marina, mâine 
vin studenţii şi îți pot organiza o întâlnire cu fetele 
de la Facultatea de Litere şi te pot ele informa cu 
mai multe detalii. 

- Aş vrea foarte mult. Vorbesc cu mama şi 
poate rămânem până luni. 

Ne ducem sus, în cameră. Ana fuge înaintea 
noastră, deschide uşa camerei şi ţipă către toată 
lumea: 

- Uitaţi cine a venit cu mine! 

- Cine? întreabă prietena Anei, Mirela. 

-  Nooooi, îi spun eu, şi o îmbrăţişez. 

- Păi nu au rămas locuri şi plecăm cred că deja 
luni. 

- Ce bine! Acum haideţi să mâncaţi ceva, să 
mai stăm să mai povestim. 

în cameră mai sunt câţiva prieteni de-ai Anei, 
destul de prietenoşi şi ei. La un moment dat, Ana 
spune: 

- Să ştiţi, fetele mele, că viaţa la cămin e foarte 
interesantă. Oameni noi, prietenii frumoase, 

distracţii, locuri ce te fac să nu mai vrei să pleci de 
aici. Dacă vă hotărâți la anul să veniţi aici, să ştiţi, 
condiţiile sunt foarte bune şi chiar merită. 

Am stat la poveşti până dimineaţă. 

Duminică, 4 noiembrie - mă trezesc în formă şi 
merg împreună cu surorile mele lana şi Marinela la o 
covrigărie din apropiere. 

- îmi place aici, e un oraş mic, ai totul aproape 
de universitate şi chiar este un loc liniştit, le spun eu 
fetelor. 

- Ana spunea azi să facem astăzi ceva de 
mâncare şi un tort, ne spune Marinela. 

- Da, păi hai în cămin. Când se trezesc poate 
mergem să facem cumpărături, iar seara eu vreau 
să mă întâlnesc cu fetele de la Litere să mă ajute cu 
câteva păreri. 

- Păi, să mergem, spune lana, hotărâtă. 

Traversăm strada şi în 5 minute suntem la 
cămin. 

Toată lumea doarme, dar noi o trezim pe Ana şi îi 
spunem: 

- Nu vrei să te trezeşti? E deja ora 11:00 şi 
trebuie să mergem să facem cumpărături. 

- Da, imediat. Marinela, du-te sus şi trezeşti-o 
şi pe Mirela să meargă cu noi. în câteva minute sunt 
gata şi mergem. 

Marinela vine împreună cu Mirela şi peste 15 
minute plecăm la cumpărături. 

Toată lumea este gata. Ajungem la supermarket 
şi facem cumpărăturile necesare. Eu o întreb pe 

Ana: 

- Te-ai gândit ce mâncare facem? 

- Da, carne cu cartofi la cuptor, şi vom face şi 
un tort, aşa cum am spus ieri. 

După ce am ajuns în cămin, fetele s-au apucat 
de treabă, iar eu merg în camera unde sunt fetele 
de la Facultatea de Litere împreună cu Ana. 

- Fetelor, v-am adus pe cineva. Ea e 
moldoveancă la fel ca şi voi şi ar vrea să ştie mai 
multe informaţii despre această facultate. Eu vă las 
cu ea şi sper să-ţi fie fetele un ghid bun, Marina. 

- Bine, mulţumesc, Ana. 

Mă aşez pe un scaun şi le spun fetelor: 

- Eu mă numesc Marina şi am să vă spun ce 
anume mă interesează. Dar, mai întâi spuneţi-mi 
cum vă numiţi? 

Şi încep toate să îmi spună cum se numesc: Ana, 
Eugenia, Mădălina şi Doina, fiind încântate de 
cunoştinţă. 

- Ştiţi, mie îmi place foarte mult să scriu, atât 
proză cât şi poezie şi să citesc cărţi. Vă pot arăta 
câteva dintre ele. De aceea vreau să ştiu, dacă vin 
aici, fac o alegere corectă. 

- Păi mai întâi am vrea să vedem ce anume 
scrii şi apoi îţi vom spune atât părerile negative cât 
şi pozitive despre această facultate, îmi spune 
Mădălina. După ce au ascultat, Mădălina îmi spune: 

- Eşti o persoană care simte profund, observă 
detaliile şi apreciază frumuseţea din jur, apoi, încă 
am mai văzut la tine pe Facebook că vezi natura în 


87. 


Mariana 
Hajder 


corespondenţă cu omul într-un mod diferit, şi 
vorbesc despre acel text în care descrii soarele. 
Sincer, a fost ceva nou pentru mine. Am să-ţi spun 
atât părerile pozitive, cât şi cele negative, din 
perspectiva mea. 

Pozitive: înveţi limbi străine cu profesori 
calificaţi, condiţii de studii confortabile, e cald în 
cabinet iarna, băncile sunt comode, biblioteca e 
aproape, iar profesorii sunt pe lângă calificaţi, destul 
de înţelegători. 

Negative: Ai mult de citit, mie, de exemplu, nu 
prea îmi plac romanele, cerinţele sunt înalte, 
program destul de încărcat. 

Aşadar, cum eşti o fire care iubeşte lectura şi 
creaţia, este o oportunitate Facultatea de Fitere, 
deoarece, îţi şlefuieşte talentul si poţi avansa. Mulţi 
profesori scriu cărţi, reviste şi fiind student 
remarcabil poate să ţi se propună să scrii un text 
care mai apoi va apărea în acele reviste. Ca om 
interesat de cultură şi estetică, deseori se 
organizează simpozioane cu privire la publicarea 
unei cărţi, întâlnirea cu oameni care vor observa 
talentul tău. în plus, sunt cursuri la care poţi da frâu 
liber gândirii şi să alcătuieşti un punct de vedere 
original, de exemplu, comunicare orală şi scrisă. Te 
îndemn să vii aici la facultate, vei avea multe de 
câştigat. 

Apoi, continuă Ana: 

-  Ascultând creaţiile tale, îmi dau seama că eşti 
o persoană creativă, sociabilă, cu sufletul deschis şi 

sper să nu te superi, dar am impresia că suferi de 
lipsă de atenţie sau de comunicare, pentru că văd 
oarecum că prin textele tale parcă ai avea multe de 
spus, dar ceva te reţine sau poate doar mie mi se 
pare. 

Eugenia îmi spune şi ea ce părere şi-a făcut, 
ascul- tându-mi textele: 

- Eu cred că eşti o fată cu valori nobile, 
comunicabilă şi cu spirit autocritic. 

- Vă mulţumesc din suflet pentru sfaturi şi 
pentru timpul pe care mi l-aţi acordat. Acum merg în 
cameră la Ana, mâine trebuie să plecăm devreme. 
Sper să vă mai reîntâlnesc. Sunteţi suflete frumoase, 
suflete cu care am avut deosebită plăcere să discut. 
O seară frumoasă vă doresc, vă îmbrăţişez. 

Merg în cameră la Ana. Toată lumea e în 
dispoziţie bună, iar mâncarea este aproape gata. 

Ne-am aşezat toţi la masă, am mâncat şi apoi 
neam pus la somn. Mâine, ne trezim devreme şi 
plecăm acasă. 

5 noiembrie, ora 7:00. Ne trezim, mâncăm şi 
înainte să plecăm, Ana ne spune: 

- în aceste momente cât aţi stat aici cu mine, 
m-am simţit ca acasă, ţinând cont ca aici am puţine 
persoane cunoscute din zona mea. Mi-am amintit de 
liceu, de perioada când eram şi eu fără griji şi 
probleme. Două zile cu voi m-au ajutat să uit că sunt 
departe de casă. 

După Ana continuă Mirela: 

- îmi păreţi destul de prietenoase şi super 

deschise, vă mai aşteptăm cu drag aici. 

Le îmbrăţişăm, ne luăm bagajele şi plecăm spre 
autogara, împreună cu Marinela şi prietenul ei 
Bogdan. 

Am ajuns la timp. Urcăm în autobuz şi lăsăm în 
urma noastră o amintire. O amintire frumoasă. însă, 
pentru Marinela, o amintire pe cât de frumoasă, pe 
atât de tristă. 

Autogara este martoră la povestea lor de iubire, 
îmbrăţişări lungi, zâmbete sincere, sentimente de 
fericire sau de dor, lacrimi, strângeri de mână, 
săruturi ce mângâie sau sfâşie, două suflete ce au 
trăit totul aici, pe băncile din autogară. 

Dragostea lor le aruncă trupul într-o beţie dulce 
şi inimile le sunt galaxii de fericire. Ea - o muză, el - 
un paradis, c-o singură pană zboară şi încep să scrie 
cu peniţa o carte de iubire. Dragostea asta, strigă. 
Dragostea asta îi uneşte. Dragostea asta îi leagă şi 
devin legaţi - EA şi EL - de-o singură inimă. 

Aşteptările la autogară sunt de nedescris 

Despărţirile dor 

cuVINte 

Au aşteptat atât de mult acele clipe, 

Dar totul a trecut într-o 

secundă, îşi îndreaptă trupurile 

şi pleacă, 

lar sufletele lor rămân aici, 

în autogară. 

Destinul meu este creația. 


arășlajung la ea - biblioteca - plină de cărţi 
care merită să fie citite. Biblioteca este o oază a 
sufletului meu în care revin de fiecare dată, pentru 
a-mi porni motorul minţii şi a-mi trezi vibraţiile... 

Mereu m-am întrebat ce sunt? Cine sunt? Ce 
vreau să fiu? Pentru a-mi răspunde la aceste 
întrebări, încă de mic copil mi-am dorit să cunosc 
adevăratele taine ale unei cărţi. în acest veac 
zbuciumat al internetului, doar CARTEA mă va salva 
pe mine, pe tine şi pe cel care va veni din urma 
noastră. Unele cărţi m-au învăţat să rămân bună, 
frumoasă, sensibilă, naivă, sinceră, să cred cu toată 
forţa în oameni, în frumos, în iubire. Altele m-au 
făcut să înţeleg că anume ele ascund taina regăsirii 
sufletului meu. 

E data de 4 octombrie, ora 10:00. Mă duc în 
bibliotecă pentru a căuta câteva informaţii despre 
marele poet Mihai Eminescu, iar acolo o văd pe 
bibliotecară cum citeşte câteva poezii dintr-o 
revistă. Fiind curioasă, o întreb: 

- Bună ziua, îmi puteţi spune şi mie cum se 
numeşte această revistă? 

- Se numeşte revista „Noi”. Este o revistă în 
care toţi copiii talentaţi îşi trimit creaţiile acolo şi 
cele mai 

- bune ajung să fie publicate. Chiar şi Grigore 
Vieru a crescut cu această revistă. Nu vrei să faci şi 
tu asta? mă întreabă ea entuziasmată. 

- Păi, eu nu am foarte mare încredere în mine 
şi nu ştiu dacă aş putea face asta. 

- încearcă! Chiar dacă nu vor fi publicate, va fi 
o motivaţie pentru tine să continui, s-o faci mai bine 
şi să nu te opreşti. 

- Bine, am să încerc. Vă mulţumesc frumos 
pentru încurajare şi sprijin. 

Mă ridic la al doilea etaj şi merg în vestiarul 
fetelor, am educaţia fizică. Deschid pagina de 
Facebook şi găsesc pagina revistei „Noi”, iar la ora 
11:47 trimit un mesaj: 

„Bună ziua! 

Mă numesc Hajder Marina şi sunt elevă în 
clasa a 12-a la liceului Teoretic „Dimitrie 
Cantemir” din oraşul Cantemir. Aş vrea, dacă 
se poate, să-mi trimit aici toate creaţiile mele 
şi dacă v-ar plăcea, m-aş bucura foarte mult să 
le publicaţi. O zi bună!” 

După câteva minute, primesc un răspuns: 

„Salut, Marina! Da, te rog să ni le 
transmiti. Te vom anunţa dacă vor apărea în 
numerele următoare. Selecţia o face poetul 
Leo Bordeianu. Succes şi inspiraţie!” 

Citesc aceste rânduri şi parcă mi-au inspirat mai 
mult curaj. Mai ales când m-au invitat să particip 
chiar şi la un concurs: 

„Marina, te invităm să participi în unul din 

concursurile din nr. 10, deja apărut. La 
română, biologie, istorie. Este etapa I. Sunt 
premii captivante + o şansă să creşti mai mult 
în domeniul pe care l-ai ales. Succese mari!” 

Desigur, mă voi implica şi voi răspunde la 
întrebări, şi anume la obiectul la care mă pricep eu 
cel mai bine: Limba şi literatura română. După ce s- 
au terminat orele, am mers la biblioteca din oraş, 
am luat revista nr. 10 şi seara am răspuns la 
întrebări şi le-am trimis. Acum aştept ziua când mă 
vor anunţa dacă domnului poet Leo Bordeianu, i-au 
plăcut textele mele. 

Pe data de 5 noiembrie, la ora 11:00 dau eu un 
mesaj revistei: 

„Bună ziua. Vreau să întreb daca a citit 
domnul Leo Bordeianu lucrările mele? l-au 
plăcut? Mulţumesc!” 

La ora 12:05 primesc un răspuns: 

„Da, eseul „Răsăritul vieţii” va fi publicat 
în luna decembrie, nr. 12, la rubrica „Capriciile 
muzei”. Felicitări! 

Domnul Bordeianu a scris într-un text 
înainte, detaliile despre creaţia ta. Dacă vrei 
să ai revista ta pentru tine, şi altele care vor 
urma (vom mai publica şi alte eseuri de-ale 
tale, doar că în 12 nu am avut suficient 
spațiu), poți să te abonezi la oficiul poştal din 
Cantemir. Sau dacă este la bibliotecă, poți să 
citeşti de-acolo. 

Succese mari!” 

Citesc aceste rânduri şi ţopăi de fericire prin 
casă. Apoi răspund: 

„Doamne, atât de plăcut e să aud asta, 
mulţumesc frumos, frumos!Mă voi abona 
numaidecât”. 

„Ţi-a scris şi mici sugestii la început. Să 
răsfoieşti numărul 12, să vezi, atunci când va 
apărea. Felicitări! Sper să fie de bine!). Noi 
acum lucrăm la el. Va apărea în decembrie, la 
început. Astăzi abia a apărut nr. 11, unde poţi 
găsi etapa a 2-a a concursului de limbă 
română. Seară frumoasă!” 

„Mulţumesc frumos, de asemenea!” 

După câteva ore, tot în aceeaşi zi, stăteam şi mă 
gândeam: cât este de frumos să discut cu o 
persoană de la redacţie, dar habar nu am cine este 
în spatele acestei pagini. Aşa că îmi fac eu mai 
multă cutezanţă şi scriu: 

„Scuză-mă, dar cum te numeşti?” 

„Cristina, mi-ai dat chiar ieri cerere de 
prietenie. Sunt redactorul artistic. Vei vedea 
în nr. 12 textul tău publicat”. 

„încântată să te cunosc. Dar, încă ceva. La 
rubrica „Capriciile muzei”, sunt trei pagini, 
vor fi publicate şi alte texte, poezii sau doar 
textul meu, e doar pe o pagină?” 

„Da, sunt publicate textele pe care le 
consideră bune domnul Bordeianu, iar textul 

tău va fi, dacă îmi amintesc eu bine, pe pagina 
4, o coloană. Adică jumătate de pagină va fi 
textul tău, pe verticală, sunt şi alți autori pe 
care poți să-i citeşti şi tu!)”. 

„Sinceră să fiu, am rămas încântată de 
talentul celorlalți copii. Sunt minunațţi!” 

„Mă bucur, Marina! Şi tu ai talent, numai 
să perseverezi. Textul pe care l-ai trimis 
anterior despre un „EL şi o EA” l-am 
înregistrat”. 

„Celelalte texte în ce nr. o să le mai 
publicaţi? Ţie ţi-au plăcut?” 

„Da, mi-au plăcut, când voi lucra cu 
următoarele, îți mai scriu părerea mea 
personală, dacă vrei. Vor fi publicate pe rând, 
în numerele 1,2 etc. Ele sunt lungi şi nu le 
putem publica toate odată, pentru că vor 
ocupa toată rubrica!) Cu siguranţă că 
profesorii şi colegii tăi se vor bucura pentru 
tine! Hai că mai vorbim, acum ies. Pa-pa!” 

„Pa, pa! Mulţumesc frumos!” 

„Pentru puţin, cu gânduri bune”. 

„înseamnă că şi la alte numere îmi voi 
vedea şi alte lucrări”, îi răspund eu bucuroasă. 

„Da, te anunț eu, că eu machetez revista. 
Numai bine, dragă Marina!” 

„La fel, mulțumesc frumos încă o dată”. 
închid telefonul şi îmi spun în sinea mea: 
„Devotamentul cu care echipa NOI lucrează la 
această revistă este uimitor. Am marea 

plăcere de a o descoperi şi a-mi stăpâni cu 
greu entuziasmul de a devora imediat paginile 
revistei. Până acum habar nu aveam de 
această revistă, şi îmi pare rău, acum, citind 
fiecare pagină, realizez că fiecare copil 
talentat poate apărea pe acele pagini şi alte 
suflete să-i descopere, să-i citească şi să-i 
aprecieze lucrările!” 

Revista noi este cea care îmi deschide sufletul şi 
mă împrospătează cu informaţii noi de fiecare dată. 
Concursurile ce apar lunar în revistă îmi dau 
posibilitatea să îmi lărgesc orizontul cognitiv, 
evident, la finalul ediţiei fiind poate chiar şi 
premiată. 

E prima dată când îmi expediez creaţiile şi 
realizez că am făcut o treabă bună. Cred cu 
siguranţă că alegând revista „Noi” voi creşte şi voi 
avea un viitor mai luminos. Ard de nerăbdare să aud 
acel telefon în care o să mi se spună că pot cumpăra 
revista cu nr. 12 şi îmi voi vedea scris numele meu 
acolo. Sincer, este o onoare foarte mare pentru 
mine că am descoperit această revistă şi datorită 
acestei reviste simt că devin plină de ambiţie. Cert 
este că textul meu cu titlul „Răsăritul vieţii” care va 
fi publicat, este imboldul de care am nevoie de a 
persevera în hobby-ul meu. Şi da, când am crezut că 
nu sunt suficient de bună, că nu îmi înţelege nimeni 
pasiunea şi munca mea este zadarnică, apare 
revista adolescenţei mele care îmi aprinde în suflet 
licărul de speranţă care nu va arde doar azi, dar şi 

atunci când voi pleca la Universitate, căci îmi voi 
aduce aminte cu drag de aceste momente unice, 
momente irepetabile. Voi răsfoi mereu această 
revistă, voi da mereu la paginile unde îmi voi vedea 
scris numele şi voi zâmbi, voi plânge de fericire şi 
voi reciti fiecare frază cu sufletul la gură. Simt că 
datorită acestei reviste eu mă voi ambiţiona mai 
mult şi atunci când voi simţi, voi scrie şi nu voi 
renunţa niciodată la visul meu. 

Această revistă mă îndrumă să păşesc cu 
însufleţire pe acest tărâm şi să-mi descopăr viitorul. 

Pe data de 6 noiembrie, la ora 11, merg în 
bibliotecă şi îi spun cu entuziasm bibliotecarei: 

- Unde credeţi că am mers astăzi de 

dimineaţă? 

- Păi nu ştiu, bucură-mă tu. 

- Am mers la poştă şi m-am abonat pentru anul 
2019 la Revista „Noi”. De asemenea, ieri mi-a venit 
răspunsul şi mi-au spus că la începutul lunii 
februarie îmi va fi publicat un text de-al meu în 
revistă. Domnului poet Leo Bordeianu i-a plăcut mult 
ceea ce am reuşit să scriu. 

- Vezi, Marina? Sunt copii care îşi trimit 
creaţiile de 10 ori şi a 11-a dată reuşesc, dar tu din 
prima. Mă bucur foarte mult pentru tine, Marina. Eşti 
un suflet deosebit, îţi doresc şi eu mult succes! 

- Vă mulţumesc din suflet! O îmbrăţişez şi plec 
la ore. Mergând pe hol, zâmbesc, scot telefonul şi 
scriu câteva versuri în agenda mea: 

„îmi exprim trăirile prin scris, 

Şi am ajuns să-mi îndeplinesc un vis, 
Mi-am etalat multe gânduri pe-o foaie de 
hârtie, Reconstruindu-mi chiar şi sufletul 
Dintr-o stare moartă, în una vie. 

Ţurțuri de durere au stat cândva pe ale 
mele coarde, Umilindu-mă, 

Dar dincolo de al meu trup, e o lumină, 
îmblânzindu-mă. 

Şi-mi ţin în palme sufletul, 

Ce-acum din nou prinde culoare, 

Şi auzindu-mă, plângea poetul, 

Azi îmi trăiesc catrenul cu ardoare..! 

Q7") Două suflete ee s-au găsit şi 


s-au întâlnit pentru prima oară... 


sm cunoscut-o pe Cristina pe reţelele de socializare, 
iar versurile fiecărei poezii m-au sensibilizat şi am 
trecut mereu de la o stare la alta - de la plâns, la 
zâmbet, şi invers. îi ascult mereu glasul dulce şi deşi 
multe din poeziile sale îmi transmit o stare de 
tristeţe a sufletul ei rămâne la fel de cald şi frumos. 
Unii oameni ar putea să-şi spună în sinea lor: „Cum 
ar putea avea acest om sufletul cald, când 
scrie doar despre durere?” Şi am să vă răspund 
eu: aşa simte şi nu-i poţi interzice unui suflet să se 
oprească, când el vrea să continue. 

Dacă i-aţi cunoaşte măcar o părticică din suflet, 
aţi vedea câtă căldură poate să emane. Eu i-am 
cunoscut sufletul în întregime şi am fost unul din 
oamenii norocoşi care a trăit emoţiile, trăirile şi 
sentimentul de dragoste pentru creaţie, împreună 
cu ea, în acel locuşor în care sufletul nostru se simte 
ca ACASĂ - biblioteca. 

Ochii ei plâng poeme. Ochii mei plâng fraze. 

13 noiembrie, ora 7:00. Mă trezesc mai fericită 
ca niciodată şi astăzi nu îmi pasă absolut de nimic, 

am un singur scop: să-mi cânte sufletul rostind 
versuri. îi trimit Cristinei un mesaj: 


- Bună dimineaţa, eşti pregătită? 

- Da, îmi scrii când ajungi în faţa liceului. 

La 8:25 ajung la liceu. Vorbesc cu bibliotecara să 
ne lase timp de două ore biblioteca. Să ne unim 
sufletele şi să ne scriem propria poveste printr-un 
dialog împletit prin versuri, ce creează un amalgam 
de sentimente: pe cât de mult te lasă rece, pe atât 
de mult îţi încălzeşte sufletul. Şi am denumit 
această poezie după povestea ce urmează s-o 
rostim, tremurându-ne buzele şi tot corpul de 
emoție. Ea, „Sufletul rece” de ce? Sufletul ei în 
această poezie este rătăcit şi pierdut. Eu, „sufletul 
cald”, de ce? Sufletul meu în această poveste este 
plin de speranţă, plin de certitudine. 

îi trimit mesaj: 

- Am pregătit totul. Cătălina este aici şi te 
aşteptăm să vii în bibliotecă. 

-  Aşteaptă-mă, te rog, în coridor, la uşă. Ajung 
în 5 minute. 

Plec în bibliotecă să-mi las lucrurile şi după 5 
minute, îmi dau seama că am uitat complet de ceea 
ce m-a rugat Cristina. O aud pe coridor şi o văd cum 
se îndreaptă cu paşi grăbiţi spre bibliotecă. Alerg 
spre ea şi o îmbrăţişez cu putere. O văd pentru 
prima dată. Este atât de frumoasă, cu chipul blând şi 
ochii senini. Ea îmi spune: 

- Ce dor mi-a fost de acest loc şi mă bucur că 
facem această colaborare! în sfârşit, m-am întâlnit 
cu un suflet atât de frumos ca al tău. 

- Cătălina, îţi mulţumim şi ţie că ţi-ai jertfit din 
timpul tău şi eşti aici, cu noi. Acum hai să ne 
organizăm, iar finalul acestei poveşti să fie plauzibil, 
spun eu, schiţând un zâmbet încurajator. 

- Vino aici, lângă acest raft de cărţi dinspre 
fereastră şi vom filma prima parte stând în picioare, 
iar a doua parte aşezate, cu o mulţime de cărţi pe 
lângă noi, ce zici? mă priveşte Cristina plină de 
aşteptare. 

- Da, îmi place. Hai să începem. 

Cătălina ţine drept telefonul spre noi. Prima 
parte o începe Cristina: 

Mi se păreau străine toamnele cândva, 

Acum îngheț în propria iarnă albă, 

Fugeau de mine orele fără a observa, 

Cum plânge timpul în fereastra oarbă. 

Apoi continuu eu: 

Mă uit la ochii tăi, par atât de trişti, 

Sufletul ţi-e dezgolit de sentimente, 

Parcă ţi-e frică, parcă ţi-e 

dor Să mai petreci 

momente, 

Cu oamenii care demult ţi-au spus „adio!”. 

Şi sufletul tău o dată cu ei, s-a dus. 

- Dar simţi? Simţi cum apa nu mai e atât de 
zbuciumată? 

-  Simţi cum te mângâie soarele? 

Dar tu n-ai cum, căci gândurile te ameţesc, 

Şi-o poate înţelege doar cel pe strada căruia e 

soare. 

- Acum hai să luăm cărţi de pe raft şi să le 
punem în jurul nostru, pe covor. Apoi vom filma 
câteva bucăţi pentru final, şi anume, momentul 
când sufletul meu, se va îndrepta spre al tău şi se va 
naşte emoția puternică ce va domina în partea 
finală. Şi voi filma încă două părţi în care îmi voi 
purta uşor degetele prin filele cărţilor şi voi trezi 
dorinţa fiecărui om de a-şi elibera sufletul, răsfoind 
pagină după pagină şi să se îndrăgostească de rimă, 
de frază, şi de a descoperi esenţa cuvintelor ce 
poate face un suflet să se identifice, să se 
transforme, să devină el însăşi acea esenţă, înţelegi 
ce vreau să spun, Marina? îmi spune Cristina cu o 
uşurare în glas. 

- Da. Acum să filmăm şi a doua parte. 

-  Aranjăm cărţile şi, ţinându-ne de mână. 
începe Cristina: 

De secole mă caut şi nu mă mai găsesc, 

Pierdutâ-s printre gânduri, oameni, 
anotimpuri, 

Şi pielea îmbătrânită e-o povară, simt că 
obosesc, 

Când e îmbrăcată peste suflete, în corpuri. 

Apoi, continuu eu şi o întreb: 

- De zâmbit, ai zâmbit vreodată? 

Tot în jur te lasă rece, 

- Fericirea nu ai simţit-o niciodată? 

Spune ce simţi, că timpul e efemer şi trece... 

Şi ultimele versuri le recită ea, strigând spre ei, 

cu un sentiment de disperare, de durere şi în final 
de speranţă: 

-  Bucuraţi-vă de vară, voi, 

Eu doarfurtuni, noroi pot să ascund, 

Dar când voi răsări în ceasul de apoi, 

Voi lumina şi întunericul profund. 

Am terminat exact în două ore. Ne simţim 
mândre de ceea ce am reuşit să facem şi atunci 
când Cristina a ieşit de pe uşa liceului, i-am spus: 

- Astăzi am căpătat mai mult decât o simplă 
experienţă, am legat o prietenie frumoasă între noi. 
îţi mulţumesc pentru tot, suflet minunat! 

- M-a îmbrăţişat la fel de strâns cum am 
îmbrăţi- şat-o eu prima dată şi mi-a răspuns: 

- Şi eu îţi mulţumesc, fetiţă deosebită! 

A plecat acasă, iar la ora 18:06 a postat 
videoclipul pe pagina ei, iar cuvintele de laudă la 
adresa noastră m-au copleşit din nou. Am distribuit 
şi eu postarea, şi aşa cum nu pot să nu adaug un 
cuvânt în plus, am scris: DA, EA „Sufletul rece”, eu 
„Sufletul cald”. Şi am decis să vă povestesc eu ceva 
mai mult. 

într-o zi caldă de septembrie, primesc un mesaj 
de la Cristina „Noi două ar trebui să facem o 
colaborare”, şi i-am spus că mi-ar face plăcere. 
Entuziasmul meu pe zi ce trecea era tot mai mare, 
dar nu reuşeam să ne mai întâlnim, din diferite 
motive. într-o seară, de octombrie, ne-am decis să 
scriem o poezie în care eu, să fiu sufletul plin de 
viaţă, ea - un suflet trist. Şi priviţi ce a ieşit. Poezia 

se intitulează „Un suflet cald şi altul rece”. Astăzi, de 
dimineaţă, 13.11.2018, în locul cel mai drag mie - 
biblioteca, am reuşit să colaborăm. A fost o 
experienţă frumoasă care m-a făcut să înţeleg că 
colaborările cu oamenii ne fac să perseverăm. Nu 
era să reuşim fără ajutorul unei prietene bune - 
Cătălina, care a luat din timpul ei şi ne-a ajutat cu 
filmarea, mulţumim! 

- Ştiţi, atunci când reuşeşti să creezi ceva 
frumos, te bucuri şi asculţi cu sufletul la gură versuri 
ce emoţionează şi transmit emoţii. Aşa cum am 
reuşit să facem şi noi. Doar noi ştim cât am muncit 
pentru ca rezultatul să fie unul de admirat. 
Mulţumim tuturor celor care credeţi în noi, sunteţi 
minunaţi! 

- Şi vezi tu, Cristina, cum e soarta asta, 
doamna Maria ţi-a fost dirigintă şi ţie, acum îmi este 
mie, profesoara care ne încurajează, susţine şi ne 
apreciază. Veţi rămâne mereu profesoara noastră de 
suflet. Şi ne-am găsit noi, doi oameni diferiţi, dar cu 
aceleaşi sufletele pline de căldură. Suflete ce iubesc 
„arta de a pune pe hârtie cuvinte cu sens, cuvinte 
de valoare”. Ţie, Cristina, vreau să-ţi mulţumesc, 
pentru că m-ai ajutat să mai adaug în lista scrierilor 
mele încă o poezie, dar de data asta, fiind versuri pe 
care le-am simţit, scris şi trăit împreună. Şi sunt 
sigură că-n viitor vei fi o poetesă admirată de 
întreaga omenire. 

Am lăsat aceste rânduri acolo şi m-am 
culcat, dar nu înainte de a rosti ultima frază: 

„Am scris, am muncit, am trăit, şi în final am 
câştigat o prietenie sinceră, acolo, într-un 
spațiu plin de armonie şi căldură sufletească”. 

20 noiembrie, ora 12:00. Stau la ora de franceză şi o 
prietenă ce studiază la jurnalism, îmi trimite un 
mesaj: 

- Salutare! Eşti la liceu? Am nevoie un pic de 
ajutorul tău. 

- Da, spune. 

- Am miercuri emisiunea „Ora Copiilor”, unde 
lucrez ca redactor la Radio Moldova. Vreau să te rog 
să iei opinia unui profesor de la liceu: ce părere are 
despre ce trebuie să ajute elevii să facă temele pe 
acasă: cărţile sau internetul? Dacă poate să 
argumenteze asta în 4 minute. Poţi până mâine să 
faci acest lucru? 

- Da, am să încerc. 

- Mulţumesc mult! 

Se termină ora de franceză şi pentru că am avut 
această oră, mă apropii de doamna de franceză şi îi 
spun: 

- Aş vrea să vă rog ceva. 

- Da, spune-mi. 

- Aş vrea să îmi răspundeţi la o întrebare şi 
anume, ce credeţi că ar ajuta la rezolvarea temelor 
pentru acasă pentru copii: cartea sau internetul? 

- Da, o pot face chiar acum. Aşa cum această 
oră nu o am, ţi-o pot acorda şi să-ţi răspund. 

- Vă ascult! 

- Tu mi-ai pus o întrebare provocatoare, de ce? 
Cred că este foarte bolnăvicioasă în primul rând 
pentru noi, profesorii. Şi dacă ai fi nimerit peste un 
profesor tânăr, nu zic cu experienţă mai multă sau 
mai puţină, dar mai modern, poate ţi-ar fi răspuns la 
întrebarea „CE TREBUIE SĂ AJUTE ELEVII CA SĂ-ŞI 
FACĂ TEMA PENTRU ACASĂ, CĂRŢILE SAU 
INTERNETUL? va alege internetul. Dar aşa cum eu 
sunt de o poziţie mai veche şi ştiu: cărţile sunt sursa 
cea mai profundă, cea mai bună şi cea mai indicată 
pentru elevi de a-şi pregăti temele pentru acasă. De 
ce? Eu cred că este clar. în internet poţi să găseşti 
frânturi de informaţii, frânturi de romane şi nu tot 
timpul poate ai să găseşti o informaţie corectă, 
veridică. în cărţi, fie enciclopediile pe care le avem 
şi bibliotecile le posedă într-o multitudine, dar nu 
toţi copiii au obişnuinţa de a le răsfoi şi cred eu că 
asta provine de la o boală din familie, boala de a nu 
educa copiii să-şi iubească prima carte pe care i-a 
citit-o mama sau bunica, sau să înţeleagă că anume 
acolo este înţelepciunea vieţii, nu toate familiile 
tinere explică probabil corect care este rostul unei 
cărţi în viaţa omului. Probabil tinerii de astăzi, mă 
gândesc, suferă şi de o altă maladie care se 
numeşte lenea. Şi ei consideră că pentru a răsfoi o 
carte trebuie să depună mult efort. Şi totuşi, sugerez 
ca profesor că în cărţi, numai acolo, poţi să găseşti 
informaţia cea mai bună, cea mai utilă, cea mai 

corectă, cea mai justă, deci, probabil, curiozitatea 
mare pe care nu toţi o posedă ar fi provocatorul care 
i-ar incita să deschidă o carte, dar odată începând 
să o citeşti, nimereşti în această istorie, şi vrei, şi 
vrei tot mai mult să o descoperi. Eu te îndemn, 
dragă elevă, care ai de susţinut atâtea examene în 
viaţa ta - de studii şi de viaţă, citeşte, răsfoieşte 
cărţile pentru că de acolo te vei inspira mult şi o să 
culegi multe sfaturi bune. Dacă să spun că viaţa are 
şi părţile ei nefericite, există tineri bolnavi, tineri 
care sunt la pat, există tineri cu cancer, există tineri 
care stau cu riscul de a-şi pierde viaţa, uite, ei, cu 
adevărat înţeleg care este rostul vieţii şi că fiecare 
clipă trebuie utilizată profund sau cu sens în viaţa 
lor atât de scurtă. Dacă noi, oamenii, am asculta mai 
des aceşti copii cu handicap, o să ne dăm seama cât 
de mult pierdem timpul, care este atât de preţios 
astăzi. într-o carte m-am regăsit, am văzut un sfat, l- 
am utilizat, dacă mi-a plăcut. Dar dacă am greşit, tot 
acolo am găsit şi rezolvarea multor probleme. Om 
matur, dar visez la momentul când voi avea timp 
liber să mă aşez în jilţ şi să citesc şi să nu mă 
întrerupă nimeni. Dar eu nu am acest timp liber, de 
aceea îţi sugerez ţie atâta cât eşti pe lângă mama şi 
tata şi îţi rezolvă problemele majore, înţelege şi 
raţionalizează că anume cartea este sursa de 
cunoştinţe cea mai importantă, primordială, utileaz- 
o corect.” 

- Doamne, atât de frumos aţi vorbit şi v-aţi 

exprimat, chiar este o plăcere pentru mine să vă 
ascult. 

- Şi pentru ce, totuşi îţi trebuie acest interviu? 
mă întreabă dumneaei curioasă. 

- Păi ar fi trebuit să vă spun de la început, dar 
am uitat. M-a rugat o prietenă astăzi să pun această 
întrebare unui profesor, căci îi trebuie la facultate. 
Dar am 

constatat că ajutând-o pe ea, am învăţat şi eu 
cât de valoroasă este o carte, căci şi mie îmi place 
să vorbesc despre ele la modul cel mai frumos şi să 
o ridic în slăvi. Aş vrea să vă mai întreb câte ceva, 
desigur, dacă pot. 

- Sigur, îţi răspund cu cea mai mare plăcere! 

- Vi s-a întâmplat vreodată să nu vă placă o 
carte şi să vă opriţi în mijlocul frazei? 

- Da, mi s-a întâmplat, doar că după ce mă 
opream, spuneam: Eu am să revin la tine! Ştii, mie 
când eram copilă îmi plăcea foarte mult să citesc, 
iar mama mea îmi spunea să fac asta. Dintotdeauna 
am crezut că dacă citeşti mult, devii un om înţelept, 
sârguincios şi învăţat. Şi nu mă îndoiesc nicio clipă 
de asta, la şcoală am învăţat mereu bine şi mi-am 
dorit mult ca ceea ce ştiu eu să împărtăşesc şi altor 
oameni. 

- Dar, ce sau cine v-a îndemnat să deveniți 
profesoară? 

- Eu m-am ambiţionat de una singură. 
Profesoara mea de franceză avea un mod de 
predare care mie nu mi-a plăcut, ea doar ne preda şi 
atât. lar când eram prin clasa a 8-a am hotărât să 
studiez bine limba franceză şi din acel moment am 
spus că voi ajunge profesoară de limba franceză. 

- Eu mereu am apreciat ca un dascăl, deşi 
poate a avut o dimineaţă mai proastă, să vină în 
faţa noastră şi să-şi afişeze acel zâmbet cald pe care 
orice copil dintre noi, vi-l adoră. Când eram încă prin 
clasa a 4-a mi-am dorit să ajung profesoară de 

română. De ce? Pentru că, cred că este o meserie 
care te face să iubeşti copiii, să-i 

poţi învăţa ceva frumos şi la final, să-ţi 
mulţumească. Ce este oare mai frumos decât să te 
trezeşti dimineaţa şi să mergi în faţa copiilor să-i 
asculţi, să-i îndrumi şi să poţi descoperi fiecare 
suflet în parte şi la sfârşitul zilei să te îmbrăţişeze şi 
să-ţi zâmbească? 

Un dascăl îşi doreşte să-şi îndeplinească sarcinile 
cu iubire şi să coboare în sufletul unui copil şi să-l 
înveţe ceva frumos. Şi v-aş ruga atât pe 
dumneavoastră cât şi pe ceilalţi dascăli, să nu 
renunţaţi niciodată. Deşi de multe ori este o meserie 
epuizantă, eu vin de fiecare dată aici entuziasmată 
şi simt cum progresez. 

Ceea ce m-a indignat mereu la copii a fost faptul 
că ei, de multe ori, nu ştiu cât efort a depus sau 
până la ce oră târzie a stat un profesor să se 
pregătească pentru a doua zi. Nu mi-au plăcut 
niciodată acei copii care au scuipat în sufletul unui 
dascăl şi apoi, nici măcar nu au avut bunul simţ să 
meargă lângă el şi să spună: „Vă cer scuze”. Nu mi- 
au plăcut niciodată acei copii care au râs, în loc să 
asculte. Acei copii a căror mândrie şi orgoliu este 
mai presus de toate. Acei copii care preferă să 
decadă, decât să se ridice. 

- Ai dreptate, dragă Marina! Sper să ajungi un 
profesor care să înveţe copiii cea mai de preţ lecţie: 
cea de a fi om. 

- Mulţumesc din suflet pentru sinceritate, să 

aveţi o zi bună! 

- Lafel! 

Ora s-a terminat şi ieşind din acea clasă, am 
zâmbit şi mi-am spus: „Noi vom fi ceea ce vom lăsa 
în urma noastră”. 

<2 acuis DRAGA MEA FAMILIE, 


ZA 
Scrhaare]jenărtojamiSia mea 


Familia pentru mine este eea mai 
importantă valoare națională. 

Nevoia de apreciere este o nevoie primară 
pe care orice om o are. în aceste rânduri, 
vreau să-mi arăt aprecierea pentru membrii 
familiei mele, pentru că ei sunt cei care îmi 
arată viaţa adevărată. 

îmi vin acum în minte de-a valma multe 
sentimente şi amintiri când mă gândesc la 
călătoriile noastre, sărbătorile de iarnă 
petrecute împreună. Simt acea tresărire când 
ne hotărâm să plecăm undeva. Acea strălucire 
în ochi pe care o avem cu toții când ne 
întoarcem dintr-un loc frumos. Acea bucurie 
dinaintea unei călătorii şi toate mă cuprind 
deodată şi mă fac să zâmbesc. 

Adesea mă gândesc că fără voi nu aş fi 
văzut lumea întreagă. Fără voi nu aş fi simțit 
plăcerea de a călători. Pot spune astăzi că a 
călători înseamnă pentru mine a trăi. Şi simt 
acest lucru datorită vouă. 

Mai ştiţi când am călătorit pentru prima 

dată în 2015? Şi acolo, pe străzile din 
Germania, am avut parte de multe momente 
excepționale. Am cunoscut noi culturi şi noi 
oameni. Această călătorie împreună m-a 
umplut de energie şi m-a făcutfericită. Cu voi 
am descoperit că importante nu sunt lucrurile 
materiale, 

ci mai degrabă experienţele. Cu voi m-am 
aventurat în locuri în care nu aş fi visat 
vreodată să ajung. Cu voi am mers ore în şir 
fără să mă plâng că am obosit. Vă sunt 
recunoscătoare şi vă voi fi până voi muri. Voi 
sunteţi cei mai importanţi oameni din viaţa 
mea şi vă iubesc aşa cum mă iubiți şi voi. îmi 
aduc aminte de momentele din copilărie când 
în fiecare seară, înainte de culcare, voi, 
părinții mei, mă sărutaţi şi mă îmbrățişaţi. Sau 
când simţeam imensa bucurie când îmi 
spuneați mie şi surioarelor mele că mergem în 
vizită la bunici. Vă mulțumesc din inimă că aţi 
ştiut să fiţi lângă mine când eram departe de 
sufletul vostru, că m-aţi iubit chiar şi în acele 
clipe când nu meritam. Vă apreciez pentru 
toate sacrificiile voastre, pentru toată munca 
pe care aţi depus-o în educaţia mea timp de 
18 ani şi pentru că mi-aţi arătat ce înseamnă 
iubire pură, iar timpul mi-a demonstrat că 
numai voi mă puteți iubi aşa. 

lertaţi-mă pentru zilele când nu am 
apreciat, şi acum îmi dau seama că marea 
voastră iubire pentru mine, făcea să vă apară 
pe chip un zâmbet, clădit pe atâta sacrificiu şi 
suferință. 

Doamne, m-aţi învăţat să iubesc atât de 
frumos! Tu, mamă, m-ai învăţat să dăruiesc 
până şi ultima mea bucăţică din inima mea 
celorlalți. Şi aşa am şi făcut, mi-am aplecat 
fruntea, chiar şi atunci când am fost 
nedreptățită, şi am oferit zâmbetul meu oricui. 

Vă scriu acum, şi ştiţi, timpul a trecut şi nu 
mai sunt fetița cu păr împletit şi codițe, ce 

zbenguindu-se 


- 117 


Mariana 
Hajder 


fără încetare, vă spunea fără cuvinte, prin 
inocența sa: Vă iubesc, sufletele mele... 

îmi este atât de dor să mă las cuprinsă de 
braţele tale iubitoare, a căror căldură şi iubire 
vindecau orice rană şi uscau orice lacrimă 
prelinsă pe obrajii mei, mamă. Nici părul meu 
nu a mai fost mângâiat de mâinile tale 
muncite, dar demne şi iubitoare, ce-mi 
împleteau cu răbdare şuviţele mele sărutate 
de vântul prietenos. Nici vocea ta nu mai este 
cea care mă trezeşte dimineaţa, şoptindu-mi 
duios: Bine te-ai trezit, copila mea! sau care 
să-mi cânte pe-nserat, printre lacrimi, cântece 
atât de dragi sufletului meu, ştiute doar de 
tine, mamă! 

Şi acum îmi amintesc cum tu, tată, mi-ai 
şters, cu atâta dragoste, lacrimile ce-mi 
curgeau şiroaie când îmi priveam genunchiul 
julit, înghițindu-ți propria durere. Atunci nu 
ştiam, dar acum înţeleg. Te durea mai mult 
decât pe mine. Ţin minte că m-am ghemuit în 
braţele tale şi am adormit amândoi pe prispa 
casei, mângâiaţi de razele blânde ale lunii ce 
ne veghea în tăcere. De multe ori m-aţi certat, 
dar acele cuvinte au fost ploaia de care aveam 
nevoie pentru ca nimic să nu-mi păteze 
frumuseţea sufletului. Aţi fost oamenii care 
mi-au arătat că acolo unde este iubirea, acolo 
sunt şi curajul, încrederea, frumosul, dorul, 

credinţa. De fiecare dată când te văd, mamă, 
mi te amintesc într-o toamnă îndepărtată în 
care ai încetat să mai fii copilul cuiva, dar, mă 
bucur când te văd agățată la braţul tatălui 
meu, imaginându-mi acest tablou ca fiind unul 
splendid, dar şi o dureroasă metaforă a unui 
cerc al vieţii care într-o zi se va închide cu 
iubire primită, iubire dăruită. Părinţii mei 
sunteţi pensule şi culoarea tabloului meu, 
îngeri ce m-au luat sub aripa lor Zâmbetul 
vostru, necunoscuta cale-a fericirii fără voi. 
Aceeaşi mamă, acelaşi tată, ce m-ați îndrăgit 
şi mă veţi iubi mereu. 

Dar, mamă, tată, nu m-aţi învățat un 
singur lucru, cum să fac toate astea de una 
singură? 

De asta şi vă scriu acum. Parcă sufletul 
meu este gol şi neputincios. Se zbate, 
lipsindu-i parcă ceva. Privesc în jur, dar ochii 
mei nu văd ceea ce caută. Respir şi simt cum 
pământul proaspăt udat de ploaie emană un 
parfum ce-mi răscoleşte sufletul şi mă trage 
înapoi în timp, pentru a-mi găsi liniştea... 

E copilul din mine, care a încetat să mai fie 
aşa cum l-aţi învăţat voi, care uneori se 
încăpățânează să fie ca ceilalți, dezbrăcându- 
se prea uşor de hainele croite de voi cu atât 
de mult drag şi chin. Ajutaţi-mă să fiu iar eu, 
cea care doar cu privirea, mângâierea, 

îmbrățişarea vă poate spune din nou, fără 
cuvinte... VĂ IUBESC, EROII MEI. 

Cu toată dragostea, copila voastră! 

Şi v-am scris această scrisoare cu ocazia 
tuturor zilelor în care arfi trebuit să vă 
vorbesc... 

Şi am ajuns ce nu m-am gândit că o să 
ajung vreodată. 

/tât de dură este lumea 
rea, Dacă o las, pământul mă va 
ţine, 
Nu vreau nimic, decât ce-aş valora, Să-ndur 
o viaţă între rău şi bine. 


Revanşă - ce cuvânt frumos, 
Eu înapoi lovesc cu bucurie, 
Din îndurarea vieţii ce folos? 
Mai bună azi, mai pregătită mâine. 


Pentru final e timpul chiar acum, Călită 
peste ani şi ani de zile, 

Acum mă uit la mine, cât de bun E să mă 
ştiu că pot s-o fac mai bine. 


Din bogăţia ta am suferit, 
Un Phoenix care scaldă focul, 
Atât cât mai am de trăit, 
Ştiu, la final îmi e norocul. 
Sunt fericită, cuvintele nu le mai rostesc, 
Sunt cântate şi purtate cu fiecare 
respiraţie. Sunt fericită, braţele îmi devin 
aripi 

şi visele încolţesc, 
Gândurile, sunt adieri de linişte. 

Sunt fericită, sufletul mi-e viu şi n-o să 
moară, 

Mă simt de parcă m-am născut a doua oară, 
Sunt o lumină, iar sufletul meu - vioară. 

Sunt fericită, mirosul de brad, de portocale, 
Le simt în fiecare zi, la ore matinale. 

O atmosferă caldă, primitoare, 

Şi-un strop de culoare în viaţa mea. 

Sunt fericită, lumea mea nu se mai clatină, 
Cum am reuşit să-mi menţin echilibrul? 
M-am uitat spre cer şi am schiţat un zâmbet. 
Am realizat că voi rămâne mereu aceeaşi, 
Vântul nu mă mai doboară, sunt prietenă cu el. 


Cât de multe am putut spune eu despre acest 
gram de suflet... Câte aş avea să mai zic, dar să 
păstrăm tăcerea. Nu de alta dar... tot ce a mai 
rămas sunt oamenii şi viaţa, restul în jurul meu e 
tăcere. 


Sfêrsit 

Visul unei nopţi de vară....... mean 13 
Un suflet îmbrăcat în haina durerii şi a tăcerii... 
Dimineţi cu şi pentru suflet... 
Tablou de familie 


Scriu şi nimic mai mult. Pentru mine, 
pentru sufletul meu şi al vostru 
Rânduri printre gânduri 
De vorbă cu bibliotecara. 
Lupta cu propriul suflet............ men nene eneneneee 
Lecţia vieţii mele.......... men aris 
TB VENI capii ia at a dea cat dada E S al du ci 


Ne-am luat valiza şi am plecat la gară spre 
o nouă aventură, o nouă experienţă... 


Biblioteca e un colţ de rai, în care sufletul meu 
se'refugiază:. spatii ecua e ata i et ciot data a 80 


Un vers şi-o frază, două cuvinte diferite, 

dar totuşi atât de apropiate............mue nenea 
O ara de Tiiti ss tea ca si deea a deea taca data da 
Scrisoare pentru familia mea 
Regăsirea sufletului... 


